
FORORD 


Denne bog er en kort guide til Islam. Den består af tre 
kapitler. 

Det første kapitel, "Bevis for Islams Sandhed”, besvarer 
nogle betydningsfulde spørgsmål, som nogle mennesker 
stiller: 

O Er Qur’anen Guds bogstavelige ord, åbenbaret af Ham? 

O Er Muhammad (saw) virkelig en profet sendt af Gud? 

O Er Islam virkelig en religion fra Gud? 

I dette kapitel omtales også seks slags beviser: 

1) De Videnskabelige Mirakler i Qur’anen: Denne del 
behandler (med illustrationer) nogle nyligt opdagede 
videnskabelige fakta, som er nævnt i den Hellige Qur’an, der 
blev åbenbaret for fjorten århundreder siden. 

2) Den Store Udfordring til at Skrive ét Kapitel som den 
Hellige Qur’ans kapitler: I Qur’anen udfordrer Gud alle 
mennesker til at skrive ét eneste kapitel som den Hellige 
Qur’ans kapitler. Siden Qur’anen blev åbenbaret for fjorten 
århundreder siden og indtil i dag, har ingen kunnet tage denne 
udfordring op, selvom det mindste kapitel i Qur’anen (kapitel 
108) kun er 10 ord langt. 



3) Bibelske Profetier om Islams Profet Muhammads (saw) 
Komme: I denne del omtales nogle af de bibelske profetier 
om profeten Muhammads (saw) komme. 

4) De Vers i Qur’anen der Nævner Fremtidige 
Begivenheder, som Senere Skete: Qur’anen nævner 
fremtidige begivenheder, der senere fandt sted, som 
eksempelvis romernes sejr over perserne. 

5) Mirakler Udført af Profeten Muhammad (saw): Mange 
mirakler blev udført af profeten Muhammad (saw). Mange 
mennesker var vidne til disse mirakler. 

6) Profeten Muhammads (saw) Enkle Liv: Dette viser 
tydeligt, at Muhammad (saw) ikke var en falsk profet, som 
hævdede at være profet for at opnå materiel vinding, storhed 
eller magt. 

Ud fra disse seks typer beviser konkluderer vi, at: 

• Qur’anen må være Guds bogstavelige ord åbenbaret af Ham. 

• Muhammad (saw) virkelig er en profet sendt af Gud. 

• Islam virkelig er en religion fra Gud. 

Hvis vi vil vide, om en religion er sand eller falsk, bør vi ikke 
stole på vores følelser, fornemmelser eller traditioner. Vi bør 
snarere stole på vores fornuft og intellekt. Da Gud sendte 
profeterne, støttede Han dem med mirakler og beviser, der 
beviste, at de virkelig var profeter sendt af Gud og derfor, at den 
religion, som de kom med, var sand. 

Det andet kapitel, ”Nogle Fordele ved Islam”, nævner nogle 
af de fordele, som Islam giver individet såsom: 

1) Døren til det Evige Paradis. 

1) Udfrielse fra Helvedes Ild. 

2) Virkelig Lykke og Indre fred. 

3) Tilgivelse for alle Tidligere Synder. 

Det tredje kapitel, "Generel Information om Islam”, giver 
generelle informationer om Islam, retter nogle misforståelser og 
besvarer nogle af de mest almindelige spørgsmål såsom: 

• Hvad siger Islam om terrorisme? 

• Hvad er kvinders status i Islam? 

Kapitel 1 

BEVIS FOR ISLAMS SANDHED 


Gud hjalp Sin sidste profet Muhammad (saw) med mange 
mirakler og beviser, der beviste, at han var en sand profet sendt af 
Gud. Gud understøttede også Sin sidste åbenbarede bog, den hellige 
Qur’an, med mange mirakler, som beviser, at denne Qur’an er Guds 
bogstavelige ord, åbenbaret af Ham, og at den ikke blev forfattet af 
noget menneske. Dette kapitel behandler nogle af disse beviser. 

(4) De Videnskabelige Mirakler 
i den Hellige Qur’an 

Qur’anen er Guds bogstavelige ord, som Han åbenbarede til Sin 
profet Muhammad (saw) gennem englen Gabriel. Muhammad (saw) 
lærte den udenad og dikterede den så til sine Sahabah. De lærte den 
så udenad, skrev den ned og gennemgik den med profeten Muhammad 
(saw). Desuden gennemgik profeten Muhammad (saw) Qur’anen med 
englen Gabriel en gang om året og to gange i det sidste år af hans liv. 
Siden den tid, Qur’anen blev åbenbaret og indtil i dag, har der altid været 
et stort antal muslimer, som har lært hele Qur’anen udenad bogstav for 
bogstav. Nogle har endda kunnet den udenad allerede, da de var ti år. 
Ikke ét bogstav i Qur’anen er blevet ændret i århundredernes løb. 



Qur’anen, som blev åbenbaret for fjorten århundreder siden, 
nævner kendsgerninger, der kun lige er blevet opdaget eller bevist af 
videnskabsmænd. Det beviser, at Qur’anen uden tvivl må være Guds 
bogstavelige ord, åbenbaret af Ham til profeten Muhammad (saw), og 

at Qur’anen ikke blev skrevet af Muhammad (saw) eller noget andet 
menneske. Det beviser også, at Muhammad (saw) virkelig er en 
profet sendt af Gud. Det er umuligt, at nogen for fjorten hundrede år 
siden kunne have kendt til de kendsgerninger, der først er blevet 
opdaget eller bevist i nyere tid med avanceret udstyr og sofistikerede 
videnskabelige metoder. Nogle eksempler følger: 

(A) Qur’anen om et Menneskeligt Embryos Udvikling: 

I den Hellige Qur’an taler Gud om stadierne i menneskets 
fosterudvikling: 


Vi har visselig skabt mennesket 
af et udtræk af ler. Derpå har Vi 
gjort det til en dråbe et sikkert 
sted. Derpå skabte Vi dråben om 
til en ’alciqah (igle, en hængende 
ting og blodklump) og omskabte 
denne 'alaqah til en mudghah 
(noget der er tygget)... 

(Qur’an, 23:12-14) 

Bogstaveligt har det arabiske ord ’alaqah tre betydninger: 

1) Igle, 2) En ting der hænger fra noget og 3) en blodklump. 



Figur 1: Tegninger der illustrerer lighederne i udseende mellem en igle og et 
menneskeligt embryo på ’ alaqah stadiet. (Igle tegning fra Human Development as 
Described in the Qur’an and Sunnah, Moore et al., s. 37, ændret fra Integrated 
Principles ofZoology, Hickman et al. Embryo tegning fra The Developing Human, 
Moore og Persaud, 5. udg., s. 73). Forebrain: hjerne, Heart: hjerte. 

Hvis man sammenligner et foster på ’alaqah -stadiet med en igle, 
som vi kan se i figur 1, finder vi ligheder mellem de to. Fosteret får 
på dette stadie næring fra moderens blod, ligesom iglen, der får 
næring fra andres blod. 



Figur 2: På dette diagram kan man se, hvordan embryoet hænger i 
livmoderen (uterus) på ’alaqah stadiet. (The Developing Human, Moore og 
Persaud, 5. udg., s. 66) 

Cytotropholoblastic sheik cytotropholoblastisk skal, tertiary villus: villus, matemal 
sinusoid: moderens vener, maternal biood: moderens blod. 



Figur 3: På dette mikrofotografi kan man se embryoet (markeret som B) hænge i 
livmoderen på 'alaqah -stadiet (omkring 15 dage gammelt). Embryoets størrelse er 
ca. 0,6 mm. (The Developing Human, Moore, 3. udg., s. 66, fra Histology, Leeson 
og Leeson). 

Den anden betydning af ordet ’alaqah er ”en ting der hænger”. 
Det er det, vi kan se i figur 2 og 3: fosteret hænger, i ’a/aga/r-stadiet, 
i moderens livmoder. 

Den tredje betydning af ordet ’ alaqah er ”blodklump”. Vi kan se, 
at embryoets ydre og dets hinder på 'alaqah- stadiet er ligesom en 
blodklump. Det er fordi, der er relativt store mængder blod i 
embryoet på dette stadie (se figur 4). 

Og på dette stadie cirkulerer blodet ikke i embryoet før slutningen af 
tredje uge. På den måde er embryoet på dette stadie som en 
blodklump. 



Figur 4: Diagram over det primitive blodomløb i et embryo på ’ alaqah- 
stadiet. Embryoets ydre udseende og fosterhinderne minder om en 
blodklump pga. tilstedeværelsen af relativt store mængder blod i embryoet. 
(The Developing Human, Moore, 5. udg., s. 65). 

Dorsal intersegmental arteries: dorsale arterier, dorsal aortae: aorta 
dorsalis, connecting stalk: navlestrengen, umbilical arteries: navlearterier, 
tertiary villus: villus, chorion: chorion, umbilical vein: navlevene, vitelline 
arteries: blommesæksarterier, vascular plexus on yolk sac: karfyldt plexus 
på blommesækken, vitelline veins: blommesæksvener, heart tubes: 
hjerterør, anterior Cardinal veins: vena cardinalis anterior. 

Så de tre betydninger af ordet ’alaqah svarer præcis til beskrivelserne 
af embryoet på ’alaqah- stadiet. 

Det næste stadie, der nævnes i verset, er mudghah- stadiet. Det 
arabiske ord mudghah betyder, ”noget der er tygget”. Hvis man tog et 
stykke tyggegummi og tyggede det og så sammenlignede det med et 
embryo på mudghah-stadiet, ville vi konkludere, at embryoet på 
mudghah- stadiet har udseende, som noget der er tygget. Det er fordi, 
somitterne på bagsiden af embryoet ”i nogen grad ligner tandaftryk i 
noget, der er tygget.” (figur 5 og 6). 


10 








Figur 5: Billede af et embryo på mudghah -stadiet (28 dage 
gammelt). Embryoet har på dette stadie fået et udseende som noget, der er 
tygget, fordi somitterne på bagsiden af embryoet i nogen grad ligner 
tandmærker i noget, der er tygget. Embryoets størrelse er 4 mm. (The 
Developing Human, Moore og Persaud, 5. udg. s. 82, fra Professor Hideo 
Nishimura, Kyoto University, Kyoto, Japan. 


A. Embryo 

□lic pi« lliird brpvic : hial 




Figur 6: Når man sammenligner udseendet af et embryo på mudghah -stadiet 
med et stykke tyggegummi, der er blevet tygget, finder man ligheder 
mellem de to. 

A) tegning af et embryo på mudghah- stadiet. Man kan her se 
somitterne på bagsiden af embryoet, som ligner tandmærker. (The 
Developing Human, Moore og Persaud, 5. udg., s.79) 

B) Fotografi af et stykke tyggegummi, der er blevet tygget. 
Forebrain prominence: anlæg til hjerne, mandibular arch: processus 
mandibularis, otic pit: øreblære, third branchial arch: brankial bue, tail: 
hale; actual size: rigtig størrelse. 

Hvordan kunne Muhammad (saw) på nogen måde have vidst alt 
dette for 1400 år siden, når videnskabsmænd først i nyere tid har 
opdaget det ved at bruge avanceret udstyr og stærke mikroskoper, der 
ikke eksisterede på den tid? Hamm og Leeuwenhoek var de første 
videnskabsmænd, der observerede menneskelige sædceller 
(spermatozoer) ved hjælp af et (forbedret) mikroskop i 1677 (mere 
end 1000 år efter Muhammad (saw)). De troede fejlagtigt, at 
sædceller indeholdt en på forhånd dannet miniature af et menneske 
der voksede, når det kom ind i kvindens livmoder. 

Professor Emeritus Keith L. Moore er en af verdens mest 
prominente videnskabsmænd indenfor anatomi og embryologi, og 
han har skrevet bogen The Developing Human , der er oversat til otte 
sprog. Denne bog er et videnskabeligt opslagsværk, og den blev valgt 
af en speciel komité i USA som den bedste bog skrevet af en enkelt 
person. Dr. Keith Moore er Professor Emeritus i anatomi og 
cellebiologi ved University of Toronto, Canada. Der var han 
vicedekan i grundlæggende videnskaber ved det medicinske fakultet, 
og han var formand for institut for anatomi i 8 år. I 1984 modtog han 
den mest ansete pris indenfor anatomi i Canada, J.C.B. Grant Award 
fra Canadian Association of Anatomists. Han har stået i spidsen for 
mange internationale foreninger, såsom Canadian and American 
Association of Anatomists samt Council of the Union of Biological 
Sciences. 

I 1981 under den Syvende Lægekonference i Dammam, Saudi 
Arabien, sagde Professor Moore: ”Det har været en stor fornøjelse for 
mig at hjælpe med at klargøre udsagn i Qur’anen om menneskelig 
udvikling. Det står klart for mig, at disse udsagn må være kommet til 
Muhammad fra Gud, fordi næsten al denne viden ikke blev opdaget 
før mange århundreder senere. Det beviser for mig, at Muhammad 
må have været et af Guds sendebude. 

Så blev Professor Moore stillet det følgende spørgsmål: "Betyder 
det, at du tror på, at Qur’anen er Guds ord?” Han svarede: ”Jeg har 
intet besvær med at acceptere det.” 

Under en konference sagde Professor Moore: "...Fordi det er 
kompliceret at opdele det menneskelige embryos udvikling i stadier, 
foreslår jeg, at et nyt klassifikationssystem burde udvikles, hvor man 
bruger de termer, der nævnes i Qur’anen og Sunnah (det som 
Muhammad (saw) sagde, gjorde eller billigede). Det foreslåede 
system er enkelt, 

forståeligt og i overensstemmelse med den nuværende embryologiske 
viden. De intensive studier af Qur’anen og hadith (pålideligt 
overleverede rapporter fra profeten Muhammads Sahabah om, hvad 
han sagde, gjorde eller billigede) igennem de sidste fire år har afsløret 
et system til at klassificere menneskelige embryoer, der er 
forbløffende, fordi det blev nedskrevet i det syvende århundrede efter 
vor tidsregning. Selvom Aristoteles, grundlæggeren af videnskaben 
embryologi, vidste, at hønseembryoer udviklede sig i stadier fra sine 
studier af hønseæg i det fjerde århundrede før vor tidsregning, gav 
han ingen detaljer om disse stadier. Så vidt man ved fra historien om 
embryologi, vidste man meget lidt om stadierne og klassificeringen 
af menneskelige embryoer før det tyvende århundrede. Af denne 
grund kan beskrivelserne af det menneskelige embryo i Qur’anen 
ikke være baseret på videnskabelig viden i det syvende århundrede. 
Den eneste logiske konklusion er: Disse beskrivelser blev åbenbaret 
til Muhammad af Gud. Han kunne ikke have kendt disse detaljer, 
fordi han var analfabet uden nogen form for videnskabelig 
uddannelse. 

G) Qur’anen om Bjerge 

En bog med titlen Earth er en grundbog på mange universiteter 
rundt omkring i verden. En af forfatterne er Professor Emeritus Frank 
Press. Han var videnskabelig rådgiver for tidligere præsident for 
USA Jimmy Carter og var i 12 år formand for The National Academy 
of Sciences i Washington, D.C. Hans bog siger, at bjerge har 
underliggende rødder. Disse rødder er dybt forankret i jorden, således 
at bjerge har form som en pløk (se figur 7, 8 og 9). 



Figur 7: Bjerge har dybe rødder underjordoverfladen. {Earth, Press og 
Siever, s. 413). 

Ocean: Hav, Continental crust: skorpe, Sediment: sediment, Moho: moho, 
Mantie: kappen, Horizontal distance not to scale: Horisontal afstand ikke til 
målestok. 

Btitish Isles N.Germany Alps EurøpS Russian Platform Caucasus 



Figur 8: Skematisk tværsnit. Bjergene, som pløkker, har dybe rødder 
indlejret i jorden. (Anatomy ofthe Earth, Cailleux, s. 220). 

British Isles: De Britiske Øer, N. Germany: Nord Tyskland, Europe: 
Europa, Russian Platform: Russiske Platform, Caucasus: Kaukasus. 



Figur 9: En anden illustration der viser, at bjerge har form som en pløk, 
pga. deres dybe rødder. (Earth Science, Tarbuck og Lutgens, s. 158.) 
Mountain range: Bjergkæde, Erosion: Erosion, Deposition: Aflejring, Sea 
level: Havoverflade, Continental crust: skorpe, Mountain root: Bjergrod. 

Det er sådan, Qur’anen beskriver bjerge. Gud har sagt i 

Qur’anen: 


Har Vi ikke gjort jorden til et 
leje og bjergene til teltpløkke? 

(Qur’an 78:6-7) 

Moderne videnskab har bevist, at bjerge har dybe rødder under 
jordens overflade (se figur 9), og at disse rødder kan være op til flere 
gange bjergenes højde over jorden. Så det mest dækkende ord til at 
beskrive bjerge på grundlag af denne information er ordet "pløk”, da 
størstedelen af en pløk nedsat i jorden er underjorden. Videnskabens 
historie fortæller os, at teorien, om at bjerge har dybe rødder, først 
blev fremsat i den anden halvdel af det nittende århundrede. 

Bjerge spiller også en stor rolle i at stabilisere jordens skorpe. De 
hindrer jorden i at ryste. Gud har sagt i Qur’anen: 

Og Han har forankret bjerge i 
jorden, så den ikke skælver med 
jer... 

(Qur’an 16:15) 

Ligeledes siger den moderne teori om pladetektonik, at bjerge 
virker som stabiliserende elementer for jorden. Denne viden om 
bjerges rolle som stabiliserende elementer for jorden er man kun lige 
begyndt at forstå indenfor rammerne af pladetektonik siden 
1960’erne. 



Kunne nogen på profeten Muhammads (saw) tid have kendt til 
bjergenes virkelige form? Kunne nogen forestille sig, at det solide 
massive bjerg, som han så foran sig, i virkeligheden går langt ned i 
jorden og har en rod, som videnskabsmænd hævder? Et stort antal 
bøger om geologi beskriver kun den del af bjergene, der er over 
jordoverfladen, når de behandler dette emne. Det er fordi, at disse 
bøger ikke er skrevet af specialister i geologi. Moderne videnskab 
har imidlertid bekræftet sandheden i Qur’anens vers. 

H) Qur’anen om Universets Oprindelse 

Den moderne kosmologi, praktisk såvel som teoretisk, 
tilkendegiver klart, at hele universet engang ikke var andet end en sky 
af ”røg” (dvs. en uigennemsigtig meget tæt og varm sammensætning 
af gasser). Det er et af de ubestridte principper i almen moderne 
kosmologi. Videnskabsmænd kan nu observere nye stjerner, der 
dannes af resterne af den ”røg” (se figur 10 og 11). 

De lysende stjerner, som vi ser om natten, var, som hele 
universet, i den ”røg”. Gud har sagt i Qur’anen: 

Så vendte Han sig til himlen, da den 
var som røg... 

(Qur’an 41:11) 



Figur 10: En ny stjerne dannes af en sky af gas og støv (nebula), der 
er en af resterne af den ”røg”, som var oprindelsen til hele universet (The 
Space Atlas, Heather og Henbest, s. 50). 

Fordi jorden og himlene over os (solen, månen, stjerner, planeter, 
galakser etc.) blev dannet af den samme ”røg”, konkluderer vi, at 
jorden og himlene var en samlet enhed. Så formedes de af denne 
sammenhængende ”røg” og delte sig fra hinanden. Gud har sagt i 
Qur’anen: 


Ser de vantro ikke, at himlene og 
jorden var en samlet masse, og 
så delte Vi dem... 

(Qur’an 21:30) 

Figur 11: Lagoon nebulaen er en sky af gas og støv omkring 60 lysår i 
diameter. Den fremkaldes af ultraviolet stråling fra de varme stjerner, der 
nyligt er blevet formet/dannet i dens masse. ( Horizons, Exploring the 
Universe, Seeds, plate 9, from Association of Universities for Research in 
Astronomy, Inc.) 

Dr. Alfred Kroner er en af verdens navnkundige geologer. Han er 
professor i geologi og formand for afdelingen for geologi ved institut 
for geologiske videnskaber ved Johannes Guttenberg Universitetet i 
Mainz, Tyskland. Han sagde: ”Når man tænker på, hvor Muhammad 
kom fra ... tror jeg, at det næsten er umuligt, at han kunne have vidst 
noget om ting som universets fælles oprindelse, som 
videnskabsmænd først har fundet ud af indenfor de sidste få år, med 
meget komplicerede og avancerede teknologiske metoder, at det er 
tilfældet.” Han sagde også: ”En, der ikke vidste noget om atomfysik 
for fjorten hundrede år siden, kunne ikke, tror jeg, være i stand til 
selv at komme frem til f.eks., at jorden og himlene har samlet sig. 

A) Qur’anen om Hjernen 

Gud har sagt i Qur’anen til en af de onde vantro, som forbød 
profeten Muhammad (saw) at bede ved Ka’baen: 

Men nej. Hvis han ikke holder 
op, så vil Vi tage ham ved 
naseyah (den forreste del af 
hovedet) - den løgnagtige, 
syndefulde naseyah (den forreste 
del af hovedet)! 

(Qur’an 96:15-16) 

Hvorfor beskrev Qur’anen den forreste del af hovedet som 
værende løgnagtig og syndefuld? Hvorfor sagde Qur’anen ikke, at 
personen var løgnagtig og syndefuld? Hvad er forbindelsen mellem 
den forreste del af hovedet og løgnagtighed og syndefuldhed? 

Hvis vi kigger ind i kraniet foran på hovedet, finder vi det 
præfrontale område af hjernen (se figur 12). Hvad fortæller 
fysiologien om dette områdes funktion? En bog med titlen Essentials 
of Anatomy and Physiology siger om dette område: “Motivationen og 
fremsynet til at planlægge og påbegynde bevægelse ligger i forreste 
del af pandelapperne, det præfrontale område. Dette er et 
associationscenter.” Bogen siger også: ”1 forbindelse med dets 
inddragelse i motivation, menes det præfrontale område også at være 
det funktionelle center for aggression....” 

Så denne del af hjernen er ansvarlig for planlægning, motivation 
og påbegyndelsen såvel god som dårlig opførsel, og den er ansvarlig 
for, om man fortæller løgne eller siger sandheden. Således er det 
passende at beskrive den forreste del af hovedet som løgnagtig og 
syndefuld, når nogen lyver eller begår en synd. Som Qur’anen siger: 
”den løgnagtige, syndefulde naseyah (den forreste del af 
hovedet)!” 

oudilory corlcx 

Figur 12: Funktionelle områder i den venstre del af hjernebarken. Det 
præfrontale område findes i den forreste del af hjernebarken. (Essentials of 
Anatomy & Physiology, Seeley et al., s. 210). 

Prefrontal area: Præfrontale område, Premotor area: præmotoriske 
område, Primary motor cortex: motoriske primærcenter, Central sulcus: 
centralfuren, Primary somesthetic cortex/Somesthetic association area: 
følesans, Taste area: smagssans, Visual association area/Visual cortex: syn, 
Sensory speech area (Wernicke’s area): talecenter, Primary auditory 
cortex/Auditory association area: høresans, Motor speech area (Broca’s 
area): Brocas talecenter. 

Videnskabsmænd har først opdaget disse funktioner i det 
præfrontale område i løbet af de sidste 60 år, ifølge professor Keith 
L. Moore. 

B) Qur’anen om Have og Floder 

Moderne videnskab har opdaget, at der, hvor to forskellige have 
mødes, er der en barriere mellem dem. Denne grænseflade deler de to 
have, så hvert hav har sin egen temperatur, saltholdighed og 
massefylde. Eksempelvis er Middelhavets vand varmt, saltholdigt og 
mindre tæt, sammenlignet med Atlanterhavets vand. Når 
Middelhavets vand kommer ind i Atlanterhavet gennem Gibraltar 
tærsklen, bevæger det sig flere hundrede kilometer ind i 
Atlanterhavet i en dybde af ca. 1000 m med sin egen varme, 
saltholdighed og mindre tæthed som karakteristika. Vandet fra 
Middelhavet stabiliserer sig ved denne dybde (se figur 13). 

Figur 13: Middelhavsvandet idet det kommer ind i Atlanterhavet over 
Gibraltartærsklen med dets eget varme, saltholdige og mindre tætte 
egenskaber pga. grænsen, der skiller dem. Temperaturerne er i celcius. 
(.Marine Geology, Kuenen, s. 43, med mindre ændringer). 

Atlantic Ocean: Atlanterhavet, Miditerranean Sea: Middelhavet, Depth 
(Meters): dybde (meter); Atlantic Ocean Water: Atlanterhavsvand, Salinity 
lower than...: saltholdighed lavere end..., Salinity higher than...: 
Saltholdighed højere end..., Gibraltar Sili: Gibraltartærsklen. 


Selvom der er store bølger, stærke strømme og tidevand i disse 
have, blandes de ikke eller overskrider denne barriere. 

Den Hellige Qur’an nævner, at der er en barriere mellem de to have, 
som de ikke overskrider. Gud har sagt: 

Han har ladet de to have, der 
engang skal mødes, strømme 
adskilte. Mellem dem er der en 
barriere, som de ikke kan 
overskride. 

(Qur’an 55:19-20) 

Men når Qur’anen omtaler, at der er en grænseflade mellem 
ferskvand og saltvand, nævner den eksistensen af en stærk skillevæg 
udover barrieren. Gud har sagt i Qur’anen: 

Og det er Ham, som lod de to 
have flyde: det ene frisk og sødt, 
det andet bittert og salt. Og Han 
har skabt mellem dem en 
barriere og en stærk skillevæg. 

(Qur’an 25:53) 

Man kan spørge sig selv, hvorfor Qur’anen nævner denne 
skillelinie, når den taler om adskillelsen mellem fersk- og saltvand, 
men ikke nævnte den, da den talte om adskillelsen mellem de to 
have? 

Moderne videnskab har opdaget, at ved flodmundinger, hvor fersk¬ 
og saltvand mødes, er situationen noget anderledes end den, hvor to 
have mødes. Det er blevet opdaget, at det, der adskiller ferskvand fra 
saltvand ved flodmundinger, er en ”zone, der med en tydelig 
diskontinuitet i massefylde adskiller de to lag”. Denne grænseflade 
har en anden saltholdighed end ferskvand og saltvand (se figur 14). 


Estuary 



VcrtkaOy miicd 


Figur 14: Tværsnit der viser saltholdighed (tusinddele) ved en 
flodmunding. Vi kan her se opdelingen (opdelingszonen) mellem det ferske 
og det salte vand. (Introductory Oceanography, Thurman, s. 301, med 
mindre ændringer). 

Fresh water (river): Ferskvand (flod), The parti tion (Zone of 
Separation): grænsefladen (opdelingszonen), Salt water (Sea): Saltvand 
(hav), Vertically mixed: blandes vertikalt. 

Denne oplysning er blevet opdaget for nylig ved hjælp af 
avanceret udstyr til at måle temperatur, saltindhold, massefylde, 
opløst ilt etc. Det menneskelige øje kan ikke se forskellen mellem de 
to have, der mødes. For os ligner de snarere et sammenhængende 
hav. Ligeledes kan det menneskelige øje ikke se opdelingen af vand 
ved flodmundinger i de tre slags: ferskvand, saltvand og 
grænsefladen. 

C) Qur’anen om Dybhave og Interne Bølger 


Gud har sagt i Qur’anen: 

Eller (den vantros tilstand) er 
som mørke i et dybt hav, som 
dækkes af bølge over bølge, over 
hvilke der er skyer. Mørke over 
mørke. Hvis han rækker sin 
hånd frem, kan han ikke se 
den... 

(Qur’an 24:40) 

Dette vers nævner det mørke, der findes i dybe have og oceaner, 
hvori hvis en person strækker sin hånd ud, kan han ikke se den. 
Mørket i dybe have og oceaner findes i omkring 200 meters dybde og 
dybere. Ved denne dybde er der næsten intet lys (se figur 15). Dybere 
end 1000 meter er der overhovedet intet lys. Mennesker kan ikke 
dykke mere end 40 meter ned, uden hjælp fra undervandsbåde eller 
specialudstyr. Mennesker kan ikke overleve uden hjælpemidler i den 
dybe mørke del af oceanerne som f.eks. på en dybde af 200 m. 



Figur 15: Mellem 3 og 30 procent af sollyset reflekteres ved 
vandoverfladen. Så absorberes næsten alle syv farver i spektret en efter en i 
de første 200 m, undtagen det blå lys. ( Oceans, Elder og Pernetta, s.27). 

Videnskabsmænd har først i nyere tid opdaget dette mørke ved 
hjælp af specialudstyr og ubåde, som har gjort det muligt for dem at 
dykke ned i oceanernes dyb. 

Vi kan også forstå ud fra den følgende sætning i det foregående 
vers ”... i et dybt hav, som dækkes af bølge over bølge, over 
hvilke der er skyer...”, at de dybe vande, have og oceaner er dækket 
af bølger og over disse bølger af andre bølger. Det er klart, at dette 
andet sæt bølger er de overfladebølger, som vi ser, fordi dette vers 
nævner, at over det andet sæt bølger er skyerne. Men hvad med de 
første bølger? Videnskabsmænd har i nyere tid opdaget, at der er 
indre bølger, som "opstår ved grænsen mellem lag af forskellig 
tæthed” (se figur 16). De indre bølger dækker de dybe vande i have 
og oceaner, idet de dybe vande har en højere tæthed end vandene 
over dem. Indre bølger opfører sig som overfladebølger. De kan også 
brydes, ligesom overfladebølger. Indre bølger kan ikke ses af det 
menneskelige øje, men de kan opfanges ved at studere svingninger i 
temperatur og saltholdighed på et givet sted. 



Figur 16: Indre bølger ved grænsen mellem to lag vand af forskellig 
tæthedsgrad. Det ene er tæt (det dybe), det andet er mindre tæt (det øverste) 
( Oceanography, Gross, s. 204). 

Surface waves: overfladebølger, dense water: tæt vand, less dense 
water: mindre tæt vand, internal waves: indre bølger, perspective: 
perspektiv. 

A) Qur’anen og Skyer 


Videnskabsmænd har studeret forskellige slags skyer og set, at 
regnskyer dannes og formes i overensstemmelse med fastlagte 
systemer og visse stadier forbundet med visse typer vinde og skyer. 

En type regnsky er cumulonimbus. Meteorologer har studeret, 
hvordan cumulonimbusskyer dannes, og hvordan de danner regn, 
hagl og lyn. 

De har opdaget, at cumulonimbusskyer gennemgår de 
følgende skridt for at danne regn: 

1) Skyerne skubbes af vinden: Cumulonimbusskyer begynder 


at dannes, når vinden skubber små skyer (cumulusskyer) til et 



Figur 17: Satellitbillede der viser skyer, som bevæger sig mod 
konvergensområderne B, C og D. Pilene viser vindretningen. (The Use of 
Satellite Pictures in Weather Analysis and Forecasting, Anderson et al., s. 
188). 



Figur 18: Små stykker af skyer (cumulusskyer) bevæger sig mod en 
konvergenszone nær horisonten, hvor vi kan se en stor cumulonimbussky. 
(Clouds and Storms, Ludlam, plate 7.4.) 

2) Dannelse/samling: De små skyer samler sig og danner en større 
sky (se figur 18 og 19). 


(A) lsolatcd cumulus stage 

- 

(B) Growing stage 

dik * v" 




Figur 19: (A) Isolerede små stumper af skyer (cumulusskyer). (B) Når 
de små skyer samler sig, tiltager opdriften i den større sky, så skyen stakkes 
op. De små prikker er vanddråber. (The Atmosphere, Anthes et al., s 269) 
(Tekst i figur 19: Fløjde (km), (A) isoleret cumulusstadie, (B) 
vækststadie) 


3) Stabling: Når de små skyer samles, forstærkes opdriften inde i 
den større sky. Opdriften i midten af skyen er stærkere end ved 
kanterne. Denne opdrift får skyen til at vokse vertikalt, så skyen 
stables op (se figur 19b, 20 og 21). Denne vertikale vækst betyder, at 
skyen når koldere områder i atmosfæren, hvor dråber af vand og hagl 
dannes og begynder at vokse sig større og større. Når disse dråber af 
vand og hagl bliver for tunge til, at opdriften kan holde dem, 
begynder de at falde fra skyen som regn, hagl etc. 



Figur 20: En Cumulonimbussky. Efter skyen er stakket op, kommer regnen 
ud af den. (Weather and Climate, Bodin, s. 123) (Tekst i figur 20: 
Iskrystaller, vanddråber). 

Gud har sagt i Qur’anen: 


Har du ikke set, hvordan Gud 
driver skyerne af sted og så 
samler dem og derpå stabler 
dem oven på hinanden, og så ser 
du regnen komme ud af dem... 

(Qur’an 24:43) 

Meteorologer har først i nyere tid fundet ud af disse detaljer om 
skydannelse, struktur og funktion ved hjælp af avanceret udstyr som 
flyvemaskiner, satellitter, computere, balloner og andet udstyr til at 
studere vinden og dens retning, til at måle fugtighed og dens 
variationer og til at fastsætte graden og variationerne i det 
atmosfæriske tryk. 



En cumulonimbussky. (A Colour Guide to Clouds, Scorer and Wexler, s.23) 


Det foregående vers nævner, efter skyer og regn, hagl og lyn: 

...Og Han sender hagl ned fra 
bjerge i himlen (skyer), og Han 
rammer dermed, hvem Han vil 
og holder dem borte fra hvem 
Han vil. Glimtet af dets lyn 
blænder næsten synet. 

(Qur’an 24:43) 

Meteorologer har fundet ud af, at disse cumulonimbusskyer, som 
giver hagl, når en højde på 25.000 til 30.000 fod (4,7 til 5,7 mil) 
ligesom bjerge, som Qur’anen siger: ”...Og Han sender hagl ned 
fra bjerge i himlen (skyer)...” (Se figur 21). 

Dette vers kan rejse et spørgsmål. Hvorfor siger verset ”dets lyn” 
i en reference til hagl? Betyder det, at hagl er hovedfaktoren i 
dannelsen af lyn? Lad os se, hvad bogen Meteorology Today siger 
om det. Den siger, at skyer bliver ladet med elektricitet, når hagl 
falder igennem en del af skyen, som består af underafkølede 
vanddråber og iskrystaller. Dråberne kolliderer med hagl, fryser, idet 
de kommer i kontakt med hagl, og frigiver latent varme. Det holder 
haglets overflade varmere end de omgivende iskrystallers. Når haglet 
kommer i kontakt med en iskrystal, sker der et vigtigt fænomen: 
Elektroner føres fra det koldere objekt mod det varmere objekt. 
Således bliver haglet negativt ladet. Det samme sker, når 
underafkølede vanddråber kommer i kontakt med hagl, og minimale 
splinter af positivt ladet is bryder af. Disse lettere positivt ladede 
partikler bæres så til den øvre del af skyen af opdriften. Den negativt 
ladede hagl, der er tilbage, falder mod den nedre del af skyen, og på 
den måde bliver den negativt ladet. Disse negative ladninger afgives 
som lyn. Vi kan derudfra konkludere, at hagl er en hovedfaktor i 
dannelsen af lyn. 



Denne information om lyn blev opdaget i nyere tid. Indtil 1600- 
tallet dominerede Aristoteles’ ideer om meteorologi. F.eks. sagde 
han, at atmosfæren har to slags uddunstninger: fugtig og tør. Han 
sagde også, at torden er lyden af sammenstødet mellem den tørre 
uddunstning og omkringliggende skyer, og lyn er opflamningen og 
afbrændingen af den tørre uddunstning med en tynd, svag ild. Det er 
nogle af de ideer om meteorologi, der dominerede på den tid, hvor 
Qur’anen blev åbenbaret for fjorten århundreder siden. 

A) Videnskabsmænds Kommentarer til de 
Videnskabelige Mirakler i Den Hellige Qur’an 

Det følgende er nogle videnskabsmænds kommentarer til de 
videnskabelige mirakler i den Hellige Qur’an. Alle disse 
kommentarer er taget fra videobåndet This is the Truth. På dette bånd 
kan man se og høre videnskabsmændene, når de laver følgende 
kommentarer (For et eksemplar af dette videobånd kontakt venligst 
en af de nævnte organisationer bagerst i bogen). 

1) Dr. T.V.N. Persaud er professor i anatomi, professor i 
pædiatri og børnesundhed og professor i obstetrik, gynækologi og 
forplantningsvidenskaber ved Manitoba University, Winnipeg, 
Manitoba, Canada. Der var han formand for institut for anatomi i 16 
år. Han er kendt indenfor sit felt. Han er forfatter eller redaktør af 22 
lærebøger og har offentliggjort over 181 videnskabelige artikler. I 
1991 modtog han den mest ansete pris, der gives indenfor anatomi i 
Canada, J.C.B. Grant Award fra Canadian Association of Anatomists. 
Da han blev spurgt om de videnskabelige mirakler i Qur’anen, som 
han havde undersøgt, sagde han følgende: 

”Det forekommer mig, at Muhammad var en meget almindelig 
mand. Han kunne ikke læse, vidste ikke hvordan man skriver. Faktisk 
var han analfabet. Vi snakker om en tid for omkring tolv [faktisk 
omkring fjorten] hundrede år siden. Man har en person, som er 
analfabet, der kommer med dybtgående udtalelser og udsagn om 
videnskabelige emner, der er utrolig præcise. Og personligt kan jeg 
ikke se, hvordan dette kunne være et rent tilfælde. Der er for mange 
nøjagtigheder og, ligesom Dr. Moore, har jeg intet besvær med, at det 
skulle være en guddommelig inspiration eller åbenbaring, som fik 
ham til at komme med disse udsagn.” 

Professor Persaud har inkluderet nogle vers fra Qur’anen og 
hadith fra profeten Muhammad (saw) i nogle af sine bøger. Han har 
også fremlagt disse vers og hadith ved flere konferencer. 

2) Dr. Joe Leigh Simpson er formand for institut for obstetrik og 
gynækologi, professor i obstetrik og gynækologi og professor i 
mole kulær- og human genetik ved Baylor College of Medicine, 
Houston, Texas, USA. Tidligere var han professor i obstetrik og 
gynækologi og formand for institut for obstetrik og gynækologi ved 
University of Tennessee, Memphis, Tennessee, USA. Han var også 

formand for American Fertility Society. Han har modtaget mange 
priser, inklusiv Association of Professors of Obstetrics and 
Gynecology Public Recognition Award i 1992. Professor Simpson 
studerede de følgende to udtalelser fra profeten Muhammad (saw): 

I enhver af jer er alle dele af jeres skabning samlet i jeres 
moders skød ved den fyrretyvende dag... 

Når embryoet er toogfyrre nætter, sender Gud en engel til 
det, som giver det form og skaber dets hørelse, syn, hud, kød og 
knogler. Så spørger han: ”Min Herre, er det han- eller hunkøn?” 
Og din Herre beslutter, hvad Han vil... 

Han har studeret disse to hadith fra profeten Muhammad (saw) 
indgående og noteret sig, at de første fyrre dage udgør et klart 
afgrænset stadie i fosterudvikling. Han var specielt imponeret over 
den absolutte præcision og nøjagtighed i disse hadith fra profeten 
Muhammad (saw). Under en konference gav han så følgende mening 
til kende: 

”Så de to hadith, der er blevet bemærket, giver os et præcist 
skema for hovedparten af fosterudviklingen før de fyrre dage. Igen, 
dette punkt er, tror jeg, blevet fremlagt gentagne gange af andre talere 
her til morgen: Disse hadith kunne ikke fremkomme på grundlag af 
den videnskabelige viden, som var tilgængelig, da de blev 
nedskrevet... deraf følger, mener jeg, at der ikke er nogen 
uoverensstemmelser mellem genetik og religion, men at religion kan 
lede videnskaben ved at lægge åbenbaring til nogle af de traditionelle 
videnskabelige indgangsvinkler, at der er udsagn i Qur’anen, som 
århundreder senere viser sig at være gyldige, der støtter, at viden i 
Qur’anen kommer fra Gud.” 

3) Dr. E. Marshall Johnson er Professor Emeritus i anatomi og 
udviklingsbiologi ved Thomas Jefferson University, Philadelphia, 
Pennsylvania, USA. Der var han professor i anatomi i 22 år, formand 
for institut for anatomi og leder for Daniel Baugh Institute. Han var 
også formand for Teratology Society. Han er forfatter til over 200 
udgivelser. I 1981 under Seventh Medical Conference i Dammam, 
Saudi Arabia, sagde professor Johnson under præsentationen af sin 
forskning: 

"Sammendrag: Qur’anen beskriver i kk e bare udviklingen af den 
ydre form, men betoner også de indre stadier, stadierne inden i 
embryoet, dets skabelse og udvikling, og betoner hovedbegivenheder, 
der anerkendes af nutidens videnskab.” Han sagde også: ”Som 
videnskabsmand kan jeg kun arbejde med ting, som jeg rent faktisk 
kan se. Jeg kan forstå embryologi og udviklingsbiologi. Jeg kan 
forstå de ord, der oversættes for mig fra Qur’anen. Som jeg gav 
eksempel på før: hvis jeg skulle omsætte mig til den tidsalder, med 
den viden jeg har i dag, og beskrive ting, kunne jeg ikke beskrive de 
ting, der blev beskrevet. Jeg kan ikke se noget bevis for at afvise 
ideen om, at dette individ, Muhammad, måtte have fået denne 
information et eller andet sted fra. Så jeg ser ikke noget her, der er i 
modstrid med ideen om, at der var guddommelig mellemkomst i det, 
som han kunne skrive." 

4) Dr. William W. Hay er en kendt marinebiolog. Han er 
professor i geologiske videnskaber ved University of Colorado, 
Boulder, Colorado, USA. Han var tidligere dekan for Rosenstiel 
School of Marine and Atmospheric Science ved University of Miami, 
Miami, Florida, USA. Efter en samtale med professor Hay om 
Qur’anens omtale af nyligt opdagede fakta om have, sagde han: 

”Jeg synes, det er meget interessant, at denne type information 
findes i Qur’anens gamle skrifter, og jeg har ingen måde at vide, 
hvorfra de kunne komme, men jeg synes, det er overordentligt 
interessant, at de er der, og at der er et arbejde i gang for at opdage 
betydningen af nogle af passagerne.” Og da han blev spurgt om 
kilden til Qur’anen, sagde han: 

”Jeg ville tro, at det måtte være det guddommelige væsen.” 

5) Dr. Gerald C. Goeringer er uddannelsesleder og lektor i 
medicinsk embryologi ved institut for cellebiologi ved School of 
Medicine, Georgetown University, Washington, DC, USA. Under 
Eighth Saudi Medical Conference i Riyadh, Saudi Arabien, sagde 
professor Goeringer følgende i præsentationen af sin forskning: 

”1 relativt få ayah (vers fra Qur’anen) findes en ret omfattende 
beskrivelse af den menneskelige udvikling fra det tidspunkt, hvor 
kønscellerne mødes, og til organdannelsen. En så klar og komplet 
optegnelse, såsom klassifikation, terminologi og beskrivelse, 
eksisterede ikke tidligere. I de fleste, hvis ikke alle, er denne 
beskrivelse mange århundreder ældre end optegnelsen over det 
menneskelige embryos forskellige stadier og fosterudvikling, som er 
optegnet i den traditionelle videnskabelige litteratur.” 

6) Dr. Yoshihide Kozai er Professor Emeritus ved Tokyo 
University, Hongo, Tokyo, Japan og leder af det nationale 
astronomiske observatorium, Mitaka, Tokyo, Japan. Han sagde: 

”Jeg er meget imponeret over at finde sande astronomiske fakta i 
Qur’anen, og for os har de moderne astronomer studeret meget små 
dele af universet. Vi har koncentreret vores indsats om at forstå en 
meget lille del. For ved at bruge teleskoper kan vi kun se meget små 
dele af himlen uden at tænke på hele universet. Så ved at læse 
Qur’anen og besvare de spørgsmål tror jeg, at jeg kan finde min 
fremtidige vej til at udforske universet.” 

7) Professor Tejetat Tejasan er formand for institut for anatomi 
ved Chiang Mai Universitetet, Chiang Mai, Thailand. Tidligere var 
han dekan ved fakultetet for medicin ved det samme universitet. 
Under Eighth Saudi Medical Conference i Riyadh, Saudi Arabia, 
rejste professor Tejasan sig op og sagde: 

’T løbet af de sidste tre år er jeg blevet interesseret i Qur’anen... 
Ud fra mit studie, og det jeg har lært ved denne konference, tror jeg, 
at alt det, som er nedskrevet i Qur’anen for fjortenhundrede år siden, 
må være sandheden, der kan bevises videnskabeligt. Siden profeten 
Muhammad hverken kunne læse eller skrive, må Muhammad være et 
sendebud, som videregav denne sandhed, der blev åbenbaret til ham 
som en oplysning fra én, der er kvalificeret til at være skaberen. 
Denne skaber må være Gud. Derfor mener jeg, at dette må være 
tidspunktet at sige La ilaha illa Allah, der er ingen anden gud at 
tilbede undtagen Allah (Gud), Muhammad Rasulu Allah, Muhammad 
er Allahs (Guds) Sendebud (profet). Til sidst vil jeg gerne ønske 
tillykke med det udmærkede og højst vellykkede arrangement af 
denne konference... Jeg har fået meget ud af den, ikke kun fra et 
videnskabeligt og religiøst synspunkt, men jeg har også haft den store 
mulighed at møde mange kendte videnskabsmænd og fået mange nye 
venner blandt de deltagende. Den mest værdifulde ting af alle, som 
jeg har vundet ved at komme til dette sted, er La ilaha illa Allah, 
Muhammad rasulu Allah, at være blevet muslim.” 

Efter alle disse eksempler, som vi har set om de videnskabelige 
mirakler i den Hellige Qur’an, samt alle disse videnskabsmænds 
kommentarer til dette, lad os så stille os selv disse spørgsmål: 

2 Kan det være et tilfælde, at al denne videnskabelige 
information fra forskellige områder, der først er blevet opdaget i 
nyere tid, er nævnt i Qur’anen, som blev åbenbaret for fjorten 
århundreder siden? 

3 Kunne denne Qur’an være blevet skrevet af Muhammad 
(saw) eller noget andet menneske? 

Det eneste mulige svar er, at denne Qur’an må være Guds 
bogstavelige ord, åbenbaret af Ham. 

(For mere information, bøger eller videobånd om de 
videnskabelige mirakler i den Hellige Qur’an, kontakt venligst en af 
organisationerne nævnt sidst i bogen). 


(2) Den Store Udfordring til at Frembringe et Kapitel 
som den Hellige Qur’ans Kapitler 

Gud har sagt i Qur’anen: 

Og hvis I er i tvivl om det, Vi 
har åbenbaret til Vores tilbeder 
(Muhammad (saw)), så bring et 
kapitel som dette og anråb de 
vidner (tilhængere og hjælpere), 

I har foruden Gud, hvis I taler 
sandt. Og hvis I ikke gør det - og 
I vil aldrig kunne gøre det - tag 
Jer da i agt for den ild 
(Helvede), hvis brænde er 
mennesker og sten - beredt for 
dem, som ikke tror. Og giv godt 
budskab til dem, der tror og 
handler retfærdigt, at de vil få 
haver (Paradis), gennem hvilke 
floder strømmer... 

(Qur’an 2:23-25) 

Lige siden Qur’anen blev åbenbaret for fjortenhundrede år 
siden, har ingen været i stand til at frembringe et kapitel, der er 
den Hellige Qur’ans lige i skønhed, veltalenhed, pragt, vis 
lovgivning, sand oplysning, sand profeti og andre fuldkomne 
egenskaber. Bemærk også, at det mindste kapitel i Qur’anen 
(kapitel 108) kun er på ti ord, og alligevel har ingen nogensinde 
kunnet tage denne udfordring op dengang eller nu. 

Det mindste kapitel i Qur’anen er kun på ti ord, og alligevel 
har ingen nogensinde kunnet tage udfordringen op og frembragt et kapitel 
som den Hellige Qur’ans. 

Nogle af de vantro arabere, som var profeten Muhammads 
(saw) fjender, prøvede at tage udfordringen op for at bevise, at Muhammad 
(saw) ikke var en sand profet, men de mislykkedes på trods af, at Qur’anen 
blev åbenbaret på deres eget sprog og dialekt, og at araberne på 
Muhammads (saw) tid var et meget veltalende folk, der forfattede smuk og 
fremragende lyrik, som stadig læses og værdsættes i dag. 


(3) Bibelske Profetier om Islams Profet Muhammads 

(saw) Komme 

Bibelens forudsigelser om profeten Muhammads komme er 
bevis på Islams sandhed for folk, der tror på Bibelen. 



I 5. Mosebog siger Moses, at Gud fortalte ham: ”Jeg vil af deres 
egen midte lade en profet som dig fremstå for dem, og Jeg vil 
lægge Mine ord i hans mund. Han skal forkynde dem af det, Jeg 
befaler ham, og den, der ikke adlyder Mine ord, som han taler i 
Mit navn, vil Jeg kræve til regnskab.” (Femte Mosebog 18:18-19) 

Udfra disse vers kan vi konkludere, at den profet, Gud vil sende, er: 

1) Fra israelitternes "brødre”, en henvisning til deres ishmaelitiske fætre 
og kusiner. Ishmael, Abrahams søn, er profeten Muhammads (saw) 
forfader. 

2) En profet som Moses. Der findes næppe to profeter, som ligner 
hinanden så meget som Moses og Muhammad (saw). Begge fik en 
omfattende lov og et sæt leveregler. Begge mødte deres fjender og 
besejrede dem på mirakuløs vis. Begge var accepterede som profeter 
og statsmænd. Begge udvandrede efter sammensværgelser for at slå 
dem ihjel. Analogier mellem Moses og Jesus overser ikke bare de 
ovennævnte ligheder men andre afgørende forskelle også. 

Disse omfatter Moses og Muhammads (saw) naturlige fødsel, 
familieliv og død, hvilke ikke passer på Jesus. Desuden blev Jesus, af 
sine tilhængere, betragtet som Guds søn og ikke udelukkende som 
Guds profet, som Moses og Muhammad (saw) blev det, og som 
muslimer tror, at Jesus var. 

Så denne profeti henviser til profeten Muhammad (saw) og ikke 
Jesus, fordi Muhammad (saw) ligner Moses mere end Jesus. 

Man bemærker også i Johannes Evangeliet, at jøderne afventede 
tre forskellige profetiers opfyldelse. Den første var Kristi komme. 
Den anden var Elias’ komme. Den tredje var Profetens komme. 
Dette er åbenlyst ud fra de tre spørgsmål, der blev stillet Johannes 
Døberen: Dette er Johannes’ vidnesbyrd, da jøderne fra 
Jerusalem sendte præster og levitter ud til ham for at spørge 
ham: ”Hvem er du?” Så bekendte han og benægtede ikke, han 
bekendte: ”Jeg er ikke Kristus”. ”Hvad er du da?” spurgte de 
ham. ”Er du Elias?” ”Det er jeg ikke,” svarede han. ”Er du 
Profeten?” ”Nej,” svarede han. (Johannes Evangeliet 1:19-21). 
Hvis vi kigger i en Bibel, der har krydshenvisninger, finder vi i 
randnoterne, der hvor ordet "profeten” forekommer i Johannes 1:21, 
at disse ord henviser til profetien i Femte Mosebog 18:15 og 18:18. 
Vi konkluderer ud fra alt dette, at profetien i Femte Mosebog 18:18 
ikke henviser til Jesus Kristus, men til profeten Muhammad (saw). 

Bemærk, at Gud sagde i verset efter profetien i Femte Mosebog 
18:18, "...den, der ikke adlyder Mine ord, som han taler i Mit 
navn, vil Jeg kræve til regnskab” (Femte Mosebog 18:19). Det 
betyder, at den, der tror på Bibelen, skal tro på, hvad denne profet 
siger, og at denne profet er profeten Muhammad (saw). 

(4) Vers i Qur’anen der Nævner Fremtidige 
Begivenheder, som Senere Fandt Sted 

Et eksempel på de begivenheder, som blev forudsagt i Qur’anen, 
er romernes sejr over perserne indenfor en periode på mellem tre og 
ni år efter, at romerne blev besejret af perserne. 

Gud har sagt i Qur’anen: 

Romerne er blevet besejret i et 
land tæt herved. Men de vil efter 
deres nederlag snart sejre 
indenfor tre til ni år... 

(Qur’an 30:2-4) 

Lad os se, hvad historien fortæller os om disse krige. En bog med 
titlen ”History of the Byzantine State” (Det Byzantinske Riges 
Historie) siger, at den romerske hær led overvældende nederlag ved 
Antiochia i 613, og et resultat var, at perserne hurtigt stødte frem på 
alle fronter. På det tidspunkt var det svært at forestille sig, at romerne 
skulle besejre perserne, men Qur’anen forudsagde, at romerne ville 
sejre indenfor tre til ni år. I 622, ni år efter romernes nederlag, stødte 
de to styrker (romerne og perserne) sammen i Armenien, og resultatet 
var en afgørende sejr til romerne over perserne for første gang siden 
romernes nederlag i 613. Profetien blev opfyldt, som Gud har sagt i 
Qur’anen. 

Der findes også mange andre vers i Qur’anen samt hadith fra 
profeten Muhammad (saw), som nævner fremtidige begivenheder, 
der senere fandt sted. 

(5) Mirakler Udført af Profeten Muhammad (saw) 

En lang række mirakler blev udført af profeten Muhammad (saw) 
med Guds tilladelse. Mange mennesker var vidner til disse mirakler. 
For eksempel: 

• Da de vantro i Mekka bad profeten Muhammad (saw) om at vise dem 
et mirakel, viste han dem månen dele sig i to. 

• Et andet mirakel skete, dengang der flød vand gennem Muhammads 
(saw) fingre, da hans Sahabah blev tørstige og ikke havde vand, 
undtagen en lille smule i en beholder. De kom til ham og fortalte 

ham, at de ikke havde noget vand til at vaske sig til bøn i eller drikke, 
undtagen det der var i beholderen. Så Muhammad (saw) kom sin 
hånd i beholderen, og vandet begyndte at strømme ud mellem hans 
fingre. Så de drak og vaskede sig til bøn. Der var et tusind 
femhundrede Sahabah. 

Der var også andre mirakler, som blev udført af ham eller skete for 
ham. 


(6) Muhammads (saw) Enkle Liv 

Hvis vi sammenligner Muhammads (saw) liv før hans mission 
som profet og hans liv, efter han begyndte sin mission som profet, må 
vi konkludere, at det er ulogisk at tro, at Muhammad (saw) var en 
falsk profet, der hævdede at være profet for at opnå materielle goder, 
storhed, ære eller magt. 

Inden sin mission som profet havde Muhammad (saw) ingen 
økonomiske problemer. Han var en succesrig og anset handelsmand, 
der havde en tilfredsstillende og rigelig indkomst. Efter sin mission 
som profet, og på grund af den, var han ringere stillet materielt. For at 
klargøre dette, lad os se lidt på nogle fortællinger om hans liv: 
’Aisha, Muhammads (saw) kone, sagde: ”Min nevø, vi så til tider tre 
nymåner i to måneder uden at tænde ild (for at tilberede et måltid) i 
profetens (saw) huse.” Hendes nevø spurgte: ”Tante, hvad spiste I?” 
Hun sagde: ”De to (sorte) ting: dadler og vand, men profeten havde 
nogle Ansar naboer, som havde hunkameler, der gav mælk, og de 
plejede at sende profeten (saw) noget af mælken.” 

3 Sahl Ibn Sa’ad, en af Muhammads (saw) Sahabah, sagde: ”Guds 
profet (saw) oplevede ikke brød, lavet af fint mel, fra Gud sendte ham 
(som profet), og til han døde.” 

1 ’Aisha, Muhammads (saw) kone, sagde: "Profetens (saw) 
madrasser, som han sov på, var lavet af læder og fyldt med fibre fra 
dadelpalmer.” 

2 ’Amr Ibn Al-Hareth, en af Muhammads (saw) Sahabah, sagde, at 
da profeten (saw) døde, efterlod han sig hverken penge eller noget 
andet undtagen sit hvide muldyr til at ride på, sine våben samt et 
stykke jord, der skulle gives til velgørenhed. 

Muhammad levede dette hårde liv, indtil han døde, selvom det 
muslimske skatkammer stod til hans rådighed, og størsteparten af den 
arabiske halvø var blevet muslimsk, inden han døde, og muslimerne 
var sejrrige efter hans missions attende år. 

Er det muligt, at Muhammad (saw) skulle have hævdet, at han var 
profet for at opnå status, storhed eller magt? 

Ønsket om at få status eller magt er sædvanligvis knyttet til god 
mad, smart tøj, monumentale paladser, farverige vagter og 
uindskrænket autoritet. Gør nogen af disse indikatorer sig gældende 
for Muhammad (saw)? Nogle blikke på hans liv, som måske vil 
hjælpe til at besvare dette spørgsmål, følger. 

På trods af sine pligter som profet, lærer, statsmand og dommer 
plejede Muhammad (saw) at malke sin ged, reparere sit tøj og sine 
sko, hjælpe med husarbejdet og besøge de fattige, når de blev syge. 
Han hjalp også sine Sahabah med at grave en voldgrav ved at flytte 
sand sammen med dem. Hans liv var en utrolig model for enkelhed 
og ydmyghed. 

Muhammads (saw) Sahabah elskede ham, respekterede ham og 
stolede på ham i en utrolig grad. Alligevel blev han ved med at 
betone, at tilbedelse skulle rettes mod Gud og ikke mod ham 
personligt. Anas, en af Muhammads (saw) Sahabah, sagde, at der 
ikke var nogen person, som de elskede mere end profeten 
Muhammad (saw), og alligevel rejste de sig ikke op, når han kom hen 
til dem, fordi han hadede, når de rejste sig for ham, som andre 
mennesker gør for deres store ledere. 

Længe før der var nogen udsigt til succes for Islam, og ved 
begyndelsen af en lang og smertefuld æra af tortur, lidelse og 
forfølgelse for Muhammad (saw) og hans Sahabah, modtog han et 
interessant tilbud. En udsending fra de hedenske ledere, ’Otba, kom 
til ham og sagde: ”... hvis du vil have penge, vil vi samle så mange 
penge til dig, at du bliver den rigeste af os. Hvis du vil være leder, vil 
vi gøre dig til vores leder og aldrig tage en beslutning, uden at du 
godkender den. Hvis du vil have et kongerige, vil vi gøre dig til 
konge over os...” Kun én indrømmelse blev krævet af Muhammad 
(saw) til gengæld: At holde op med at kalde folk til Islam samt til at 
tilbede Gud alene uden nogen partner. Ville et sådant tilbud ikke 
være fristende for en, som stræbte efter materielle goder? Tøvede 
Muhammad (saw), da han fik tilbuddet? Afslog han det som en 
forhandlingsstrategi og lod døren stå åben for et bedre tilbud? 
Følgende var hans svar: ”1 Guds den Nådiges, den Barmhjertiges 
navn”, og han reciterede versene fra Qur’anen 41:1-38 for ’Otba. Det 
følgende er nogle af versene: 

o 

Åbenbaringen er fra Gud, den 
Nådige, den Barmhjertige. En 
bog, hvis vers er fremsat i alle 
enkeltheder, en arabisk Qur’an, 
for et forstandigt folk, som 
bringer glædeligt budskab og 
advarer. Men de fleste af dem 
vender sig bort og hører ikke. 

(Qur’an 41:2-4) 

Ved en anden lejlighed, som svar på sin onkels bøn om at holde 
op med at kalde folk til Islam, var Muhammads (saw) svar lige så 
bestemt og oprigtigt: 

”Jeg sværger ved Guds navn, onkel! At hvis de lagde solen i 
min højre hånd og månen i min venstre hånd til gengæld for at 
opgive dette (at kalde folk til Islam), ville jeg aldrig holde op, 
indtil enten Gud får det til at sejre, eller jeg dør i forsvar for det. 

Muhammad (saw) og hans få Sahabah blev ikke bare forfulgt i 
tretten år, de vantro prøvede endda at slå profeten Muhammad (saw) 
ihjel flere gange. Ved en lejlighed prøvede de at slå ham ihjel ved at 
kaste en stor sten, som dårligt nok kunne løftes, ned på hans hoved. 
En anden gang prøvede de at slå ham ihjel ved at forgifte hans mad. 
Hvad kan begrunde sådan et liv med lidelse og opofrelse, selv efter 
han helt havde overvundet sine fjender? Hvad kan forklare den 
ydmyghed og ædelhed, som han udviste i sine mest glorværdige 
øjeblikke, hvor han insisterede på, at succes kun skyldes Guds hjælp 
og ikke hans egen kunnen? Er disse en magtbegærlig og selvcentreret 
mands kendetegn? 


(7) Islams Fænomenale Vækst 

I slutningen af dette kapitel er det måske relevant at gøre 
opmærksom på en vigtig indikator på Islams sandhed. Det er 
velkendt, at Islam er den hurtigst voksende religion i USA samt i hele 
verden. Følgende er nogle bemærkninger om dette fænomen: 

3 ”Islam er den hurtigst voksende religion i USA, en kilde til 
ledelse og stabilitet for mange af vores folk...” (Hillary Rodham 
Clinton, Los Angeles Times). 

4 Muslimer er verdens hurtigst voksende gruppe...” (The 
Population Reference Bureau, USA Today). 

5 Islam er den hurtigst voksende religion i landet...” 
(Geraldine Baum, Newsday Religion Writer, Newsday ). 

6 Islam er den hurtigst voksende religion i USA...” (Ari L. 
Goldman, New York Times). 

Dette fænomen peger mod, at Islam virkelig er en 
religion fra Gud. Det er urimeligt at tro, at så mange mennesker 
konverterer til Islam uden omhyggelige overvejelser og dybe 
betragtninger, inden de konkluderer, at Islam er sandheden. Disse 
mennesker kommer fra forskellige klasser, racer og livsvilkår. De 
omfatter videnskabsmænd, professorer, filosoffer og journalister. 

De punkter, der nævnes i dette kapitel, udgør kun nogle af de 
beviser, som støtter troen på, at Qur’anen er Guds bogstavelige ord, 
at Muhammad (saw) virkelig er en profet sendt af Gud, og at Islam 
virkelig er en religion fra Gud. 


Kapitel 2 

Nogle Fordele ved Islam 

Islam giver individet og samfundet mange fordele. Dette kapitel 
nævner nogle af de fordele, som individet får gennem Islam. 

(1) Døren til det Evige Paradis 

Gud har sagt i Qur’anen: 

Og giv godt budskab (O 
Muhammad) til dem, der tror og 
handler retfærdigt, at de vil få 
haver (Paradis), gennem hvilke 
floder strømmer... 

(Qur’an 2:25) 

Gud har også sagt: 

Løb om kap med hinanden til 
tilgivelse fra jeres Herre og 
Paradis, hvis vidde er som 
himlenes og jordens vidde, 
beredt for dem, der tror på Gud 
og Hans sendebud... 

(Qur’an 57:21) 

Profeten Muhammad (saw) fortalte os, at de laveste i rang blandt 
paradisets beboere vil have ti gange det, de har i denne verden, og at 
han eller hun vil have lige det, han eller hun ønsker sig og ti gange 
ligesom det. Profeten Muhammad (saw) sagde også: ”Et stykke i 
paradis på størrelse med en fod ville være bedre end denne verden og 
det, der er i den.” Han sagde også: ”1 paradis er der ting, som intet øje 
har set, intet øre har hørt, og intet menneske har forestillet sig.” Han 
sagde også: ”Den mest ulykkelige mand fra denne verden vil blive 
sænket ned i paradis én gang, og han vil blive spurgt: ”Søn af Adam, 
oplevede du nogensinde nogen form for sorg? Oplevede du 
nogensinde nogen form for modgang?” Og han vil sige: ”Nej, ved 
Gud! Jeg oplevede aldrig nogen form for sorg, og jeg oplevede aldrig 
nogen modgang.” 

Hvis du kommer i paradis, vil du leve et meget lykkeligt liv uden 
sygdom, smerte, sorg eller død; Gud vil være tilfreds med dig, og du 
vil leve for evigt. Gud har sagt i Qur’anen: 

Og dem, som tror og handler 
godt, vil Vi lade indgå i haver 
(Paradis), gennem hvilke floder 
strømmer, for at forblive deri 
evigt... 

(Qur’an 4:57) 

(2) Frelse fra Helvedes Ild 


Gud har sagt i Qur’anen: 

De som ikke tror, og de der dør 
som vantro, af dem vil intet blive 
modtaget - om det så var jorden 
fuld af guld - hvis de forsøgte at 
løskøbe sig dermed. De vil få en 
smertefuld straf, og de vil ingen 
hjælpere have. 

(Qur’an 3:91) 

Så dette liv er vores eneste mulighed for at opnå paradis og 
undslippe helvedes ild, fordi hvis nogen dør uden at tro, vil han ikke 
have endnu en mulighed for at komme tilbage til denne verden og tro. 
Som Gud har sagt i Qur’anen om, hvad der vil ske, for dem som ikke 
tror, på Dommedag: 

Og hvis du kunne se, når de 
bliver stillet foran ilden. Da vil 
de sige: Gid vi blev sendt tilbage 
til livet! Så ville vi ikke forkaste 
vor Herres tegn, og vi ville være 
blandt de troende. 

(Qur’an 6:27) 

Men ingen vil få denne anden chance. 

Profeten Muhammad (saw) har sagt: ”Den lykkeligste person i denne 
verden, blandt de fordømte til helvede på Dommedag, vil blive 
nedsunket i Helvede én gang. Så vil han blive spurgt: ”Søn af Adam, 
så du nogensinde noget godt, oplevede du nogensinde nogen 
velsignelse?” Han vil sige: ”Ved Gud, nej min Herre.” 

(3) Virkelig Lykke og Indre Fred 

Virkelig lykke og fred kan findes ved at underkaste sig Skaberen 
og Opretholderen af denne verdens bud. Gud har sagt i Qur’anen: 

Sandelig, i Guds ihukommelse 
finder hjerterne ro (og fred). 

(Qur’an 13:28) 

På den anden side vil den, der vender sig bort fra Qur’anen, få et 
hårdt liv i denne verden. Gud har sagt: 

Men den, der vender sig fra 
Qur’anen, han vil have et svært 
liv, og Vi vil opvække ham som 
blind på opstandelsens dag. 

(Qur’an 20:124) 

Det kan forklare, hvorfor nogle mennesker begår selvmord, mens 
de nyder al den materielle komfort, som penge kan købe. Se for 
eksempel på Cat Stevens (nu Yusuf Islam), tidligere en berømt 
popmusiker, som nogle gange tjente mere end $150.000 på en aften. 
Efter han konverterede til Islam, fandt han sand lykke og fred, som 
han ikke havde fundet i materiel succes. 

Referer venligst til hæftet med titlen ”The Sword of Islam” 
(Islams Sværd). Dette hæfte handler om, hvordan Islam blev udbredt 
med sandhedens sværd og ikke sværdet af stål (dvs. magt). I dette 
hæfte kan man læse om de følelser og tanker, som folk, der er 
konverteret til Islam, har gjort sig. De er fra forskellige lande og har 
forskellige baggrunde og uddannelsesniveauer. 

(4) Tilgivelse for Alle Tidligere Synder 

Når nogen konverterer til Islam, tilgiver Gud alle hans eller 
hendes tidligere synder og dårlige handlinger. En mand ved navn 
’Amr kom til profeten (saw) og sagde: ”Giv mig din højre hånd, 
så jeg kan sværge dig troskab.” Profeten (saw) rakte sin højre 
arm frem. ’Amr trak sin hånd tilbage. Profeten (saw) sagde: 
”Hvad er der med dig, ’Amr?” Han svarede: ”Jeg vil stille en 
betingelse.” Profeten (saw) spurgte: "Hvilken betingelse vil du 
stille?” ’Amr sagde: ”At Gud tilgiver mig alle mine synder.” 
Profeten (saw) sagde: ”Vidste du ikke, at når man konverterer til 
Islam, udviskes alle tidligere synder?” 

Efter en person har konverteret til Islam, vil han eller hun blive 
belønnet for sine gode og dårlige handlinger i overensstemmelse med 
den følgende hadith fra profeten Muhammad (saw): ”Din Herre, 
Som er velsignet og ophøjet, er den Barmhjertigste. Hvis nogen 
har til hensigt at udføre en god handling, men ikke gør det, vil en 
god handling blive nedskrevet for ham, og hvis han gør det, vil 
det blive belønnet ti til syvhundrede gange eller mere. Og hvis 
nogen har til hensigt at udføre en dårlig handling, men ikke gør 
det, vil en god handling blive nedskrevet for ham. Og hvis han 
udfører den, vil en dårlig handling blive nedskrevet for ham, 
eller Gud vil slette den.” 


Kapitel 3 

Chmml Information om Islam 

Hvad er Islam? 

Religionen Islam er den fuldstændige accept samt overholdelse af 
den lære, som Gud har åbenbaret for sin Profet Muhammad (saw). 

Nogle Grundlæggende Islamiske Trosartikler 

1) Troen på Gud: 

Muslimer tror på en enestående, uforlignelig Gud, der ikke har 
nogen søn eller partner, og på, at ingen har ret til at blive tilbedt 
undtagen Ham (alene). Han er den sande Gud, og enhver anden 
guddom er falsk. Han har de mest storslåede navne og ophøjede 
fuldkomne egenskaber. Ingen deler Hans guddommelighed eller 
egenskaber. I Qur’anen beskriver Gud sig selv: 

Sig: Han er Gud den Eneste, 

Gud den Uafhængige, af Hvem 
alt afhænger, Han avler ikke, ej 
heller er Han født, og ingen er 
Hans lige. 

(Qur’an 112:1-4) 

Kapitel 112 i Qur’anen skrevet i arabisk kalligrafi. 

Ingen har ret til at blive påkaldt, bønfaldt, bedt til eller vist nogen 
form for tilbedelse undtagen Gud (alene). 

Gud alene er den Almægtige, Skaberen, Herskeren og 
Opretholderen af alt i hele universet. Han styrer alle begivenheder. 
Han har ikke brug for nogen af Sine skabninger, og alle Hans 
skabninger er afhængige af Ham for alt, hvad de har brug for. Han er 
den Althørende, den Altseende og den Alvidende. På en fuldkommen 
måde omfatter Hans viden alle ting, det synlige og det skjulte, og det 
offentlige og det private. Han ved, hvad der er sket, hvad der vil ske, 
og hvordan det vil ske. Intet sker i hele denne verden, undtagen det er 
ved Hans vilje. Det, Han vil, findes, og det, Han ikke vil, er ikke og 
vil aldrig være. Hans vilje er over alle skabningers. Han har magt 
over alle ting, og Han er i stand til alt. Han er den Nådigste, den 
Barmhjertigste og den mest Godgørende. I en af Profeten 
Muhammads (saw) udtalelser får vi at vide, at Gud er mere 
barmhjertig overfor Sine skabninger, end en mor er overfor sit barn. 
Gud er højt hævet over uretfærdighed og tyranni. Han er Al vis i alle 
Sine handlinger og bestemmelser. Hvis nogen vil have noget fra Gud, 
kan han eller hun bede Gud om det direkte, uden at bede andre om at 
gå i forbøn hos Gud for sig. 

Gud er ikke Jesus, og Jesus er ikke Gud. Selv Jesus afviste dette. 

Gud har sagt i Qur’anen: 

Sandelig, de tror ikke, som siger: 
Gud, det er Messias (Jesus), 
Marias søn. Men Messias (Jesus) 
sagde: O Israels børn, tilbed 
Gud, min Herre og jeres Herre. 
Den, som sætter nogen ved siden 
af Gud, ham har Gud forbudt 
paradiset, og hans sted skal være 
(helvedes) ild. Og misdæderne 
vil ingen hjælpere have. 

(Qur’an 5:72) 


Gud er ikke en Treenighed. Gud har sagt i Qur’anen: 

Sandelig, de tror ikke, som siger: 

Gud er visselig den tredje af tre. 

Men der er ingen gud undtagen 
den Ene Gud, og hvis de ikke 
afholder sig fra det, de siger, så 
vil en smertelig straf visselig 
ramme de af dem, som ikke tror. 

Vil de da ikke vende tilbage til 
Gud og bede Ham om tilgivelse? 

Og Gud er den Tilgivende, den 
Barmhjertige. Messias, Marias 
søn, var kun et sendebud... 

(Qur’an 5:73-75) 

Islam afviser, at Gud hvilede sig på skabelsens syvende dag, at 
Han kæmpede med en af Sine engle, at Han er en, der er misundelig 
og lægger planer til skade for menneskeheden, eller at Han er 
legemliggjort i noget menneske. Islam afviser også at tillægge Gud 
nogen menneskelig form. Alt dette bliver betragtet som blasfemi. 
Gud er ophøjet. Han er fjern fra en hvilken som helst 
ufuldkommenhed. Han bliver aldrig træt. Han bliver aldrig døsig, og 
Han sover heller ikke. 

Det arabiske ord Allah betyder Gud (den eneste sande Gud, der 
skabte hele universet). Dette ord Allah er det navn, som bruges af 
arabisktalende; både arabiske muslimer og arabiske kristne. Dette ord 

kan ikke bruges til at betegne noget andet end den ene sande Gud. 
Det arabiske ord Allah forekommer mere end 2150 gange i Qur’anen. 
På aramæisk, et sprog der er nært beslægtet med arabisk, og det sprog 
som Jesus plejede at tale, refereres også til Gud som Allah. 

2) Troen på Engle: 

Muslimer tror på, at der findes engle, og at de er ophøjede 
skabninger. Englene tilbeder kun Gud. De adlyder Ham og handler 
kun i overensstemmelse med Hans befaling. Blandt englene er 
Gabriel, der kom ned med Qur’anen til Muhammad (saw). 

3) Troen på Guds Åbenbarede Bøger: 

Muslimer tror på, at Gud åbenbarede bøger til Sine sendebude 
som bevis og ledelse til menneskeheden. Blandt disse bøger er 
Qur’anen, som Gud åbenbarede til profeten Muhammad (saw). Gud 
har garanteret, at Qur’anen er beskyttet mod alle former for 
forvanskning og forvrængning. Gud har sagt: 

Sandelig, Vi har Selv åbenbaret 
Qur’anen, og Vi vil visselig Selv 
bevare den (imod forvanskning). 

(Qur’an 15:9) 

4) Troen på Guds Profeter og Sendebude: 

Muslimer tror på Guds profeter og sendebude, fra Adam til 
Noah, Abraham, Ishmael, Isaac, Jakob, Moses og Jesus (fred være 
med dem). Men Guds endelige budskab til menneskeheden, en 
bekræftelse af det evige budskab, blev åbenbaret til profeten 
Muhammad (saw). Muslimer tror på, at Muhammad (saw) er den 
sidste profet, som Gud har sendt, for Gud siger: 

Muhammad er ikke fader til 
nogen af jeres mænd, men han 
er Guds sendebud og 
profeternes segl... 

(Qur’an 33:40). 

Muslimer tror på, at samtlige profeter og sendebude var 
menneskelige skabninger, der i kk e besad nogen af Guds 
guddommelige egenskaber. 

5) Troen på Dommedag: 

Muslimer tror på Dommedag (Opstandelsesdagen), hvor alle 
mennesker vil blive genoplivede for at blive dømt af Gud i 
overensstemmelse med deres tro og gerninger. 

6) Troen p kAl-Qadar: 

Muslimer tror på al-qadar, som betyder guddommelig 
forudbestemmelse. Men denne tro på guddommelig 
forudbestemmelse betyder ikke, at mennesket ikke har en fri vilje. 
Muslimer tror tværtimod, at Gud har givet mennesket en fri vilje. Det 
betyder, at de kan vælge mellem rigtigt og forkert, og at de er 
ansvarlige for deres valg. 

Troen på guddommelig forudbestemmelse omfatter tro på fire 
ting: 1) Gud ved alt. Han ved, hvad der er sket, og hvad der vil ske. 
2) Gud har nedskrevet alt, hvad der er sket og alt, hvad der vil ske. 3) 
Det, der ifølge Guds vilje skal ske, sker, og det, som ifølge Guds vilje 
ikke skal ske, sker ikke. 4) Gud er altings Skaber. 

Er der Nogen Anden Hellig Kilde end Qur’anen? 

Ja, Sunnah (det som profeten Muhammad (saw) sagde, gjorde 
eller billigede) er den anden kilde i Islam. Sunnah består af hadith, 
som er pålideligt overleverede beretninger fra profeten Muhammads 
(saw) Sahabah (som var hans samtidige, og som var de første 
muslimer) om, hvad han sagde, gjorde eller billigede. Troen på 
Sunnah er en grundlæggende del af islamisk tro. 

Eksempler på Profeten Muhammads (saw) 
Udtalelser 

7 I deres kærlighed, barmhjertighed og venlighed mod hinanden er 
de troende som ét legeme: Hvis en del af det er sygt, tager hele 
kroppen del i dens hvileløshed og feber. 

8 De troende, der er mest fuldkomne i deres tro, er dem, som har 
den højeste moral. Og de bedste blandt dem er de, som er bedst mod 
deres ægtefæller. 

9 Ingen af jer opnår (fuldkommen) tro, før han elsker det samme for 
sin broder, som han elsker for sig selv. 

1 Den, der er barmhjertig, vil den Barmhjertigste (Gud) vise 
barmhjertighed. Vær barmhjertig mod dem på jorden, og Gud vil 
være barmhjertig mod dig. 

2 At smile til din broder er en godgørende handling. 

3 Et godt ord er en godgørende handling. 

4 Den, der tror på Allah og den Sidste Dag (Dommedag), bør være 
god mod sin nabo. 

1 Gud dømmer jer ikke efter jeres udseende og jeres rigdom, men 
Han ser på jeres hjerter og bedømmer jeres handlinger. 

3 Betal arbejderen hans løn, før hans sved tørrer. 

1 En mand, der kom gående ad en sti, følte sig meget tørstig. Han 
kom til en brønd, kravlede ned i den og drak, til hans tørst var 
slukket, og kravlede så op. Dér så han en hund med tungen hængende 
ud af munden, idet den prøvede at slikke mudder op for at slukke sin 
tørst. Manden sagde: ”Denne hund er ligeså tørstig, som jeg var.” Så 
han kravlede ned i brønden igen, fyldte sin sko med vand og gav 
hunden noget at drikke. Gud takkede ham for dette og tilgav ham 
hans synder. Profeten (saw) blev spurgt: ”Guds profet, bliver vi 
belønnet for godhed mod dyr?” Han sagde: ”Der er en belønning for 
venlighed mod alle levende væsener.” 


Hvad Siger Islam om Dommedag? 

Ligesom kristne, tror muslimer også, at dette liv kun er en 
prøvelse som forberedelse til det næste eksistensniveau. Dette liv er 
en prøve for hvert individ til livet efter døden. En dag vil komme, 
hvor hele universet vil blive ødelagt, og de døde vil blive opvækket 
til Guds dom. Denne dag vil blive begyndelsen på et liv, der aldrig 
slutter. Denne dag er Dommedag. På denne dag vil alle blive 
belønnet af Gud i overensstemmelse med deres tro og handlinger. De, 
der dør med troen på, at ”Der er ingen anden gud end Gud, og 
(profeten) Muhammad er Guds sendebud (profet)” og er 
muslimer, vil blive belønnet den dag og vil blive lukket ind i Paradis 
for evigt, som Gud har sagt: 

Og de, som tror og handler 
retfærdigt, er Paradis’ beboere, 
de skal forblive dér. 

(Qur’an 2:82) 

Men de, som dør uden at tro på, at ”Der er ingen anden gud end 
Gud, og Muhammad er Guds sendebud (profet)” eller ikke er 
muslimer, vil miste Paradis for evigt og blive sendt i Helvede, som 
Gud har sagt: 


Søger nogen en anden religion 
end Islam, skal den ikke 
accepteres af ham, og han skal i 
det kommende (liv) være blandt 
taberne. 

(Qur’an 3:85) 

Og som Han har sagt: 

De som ikke tror, og de der dør 
som vantro, fra dem vil intet 
blive modtaget - om det så var 
jorden fuld af guld - hvis de 
forsøgte at løskøbe sig dermed. 
De vil få en smertefuld straf, og 
de vil ingen hjælpere have. 
(Qur’an 3:91) 


Man kunne spørge: ”Jeg mener, at Islam er en god religion. Men 
hvis jeg konverterede til Islam, ville min familie, venner og andre 
mennesker forfølge mig og gøre grin med mig. Så hvis jeg ikke 
konverterer til Islam, vil jeg så komme i Paradis og blive frelst fra 
Helvede?” 

Svaret er, hvad Gud sagde i det foregående vers: ”Søger nogen 
en anden religion end Islam, skal den ikke accepteres af ham, og 
han skal i det kommende (liv) være blandt taberne. 

Efter Han har sendt profeten Muhammad (saw) for at kalde folk 
til Islam, accepterer Gud ikke, at man tilhører nogen anden tro end 
Islam. Gud er vores Skaber og Den, der giver os underhold. Han 
skabte alt, hvad der er på jorden, for os. Al velsignelse og de gode 
ting, som vi har, er fra Ham. Så efter alt dette, hvis nogen stadig 
afviser troen på Gud, Hans profet Muhammad (saw) eller Hans 
religion Islam, er det retfærdigt, at han eller hun bliver skuffet i livet 
efter dette. Faktisk er hovedformålet med vores skabelse at tilbede 
Gud alene og at adlyde Ham, som Gud har sagt i den Hellige Qur’an 
(51:56). 

Det liv, vi lever nu, er et meget kort liv. På Dommedag vil de 
vantro føle, at det liv, som de levede på jorden, kun varede en dag 
eller noget af en dag, som Gud har sagt: 

Gud vil sige: "Hvor mange år 
dvælede I på jorden?” De vil 
svare: ”Vi dvælede en dag eller 
noget af en dag...” 

(Qur’an 23:112-113) 

Og Han har sagt: 

Troede I mon, at Vi blot havde 
skabt jer for spøg, og at I ikke 
skulle vende tilbage til Os? 

Ophøjet være da Gud, den sande 
Konge. Der er ingen gud 
undtagen Ham... 

(Qur’an 23:115-116) 

Da profeten Muhammad (saw) sammenlignede denne verden med 
den næste, sagde han: Værdien af denne verden sammenlignet 
med den næste er som det, ens finger tager fra havet, når man 
dypper den i det, og så tager den ud igen. 

Det betyder, at værdien af denne verden sammenlignet med den 
næste er som nogle få dråber vand sammenlignet med havet. 

Hvordan Bliver en Person Muslim? 


Ved ganske enkelt at sige ”La ilaha illa Allah, Muhammadun 
rasulu Allah' 1 '’ med overbevisning konverterer man til Islam og bliver 
muslim. Sætningen betyder: ”Der er ingen anden sand gud end 
Gud (Allah), og Muhammad er Guds sendebud (profet).” Den 
første del ”Der er ingen sand gud undtagen Gud” betyder, at ingen 
har ret til at blive tilbedt undtagen Gud alene, og at Gud hverken har 
nogen partner eller søn. For at være muslim skal man også: 

2 Tro på, at den Hellige Qur’an er Guds bogstavelige ord, åbenbaret 
af Ham. 

3 Tro på, at Dommedag (genopstandelsens dag) er sandhed, og at den 
vil indtræffe, som Gud lovede i Qur’anen. 

4 Acceptere Islam som hans eller hendes religion. 

5 Ikke tilbede noget eller nogen undtagen Gud. 

Profeten Muhammad (saw) sagde: Gud glæder sig mere over 
én, der angrer, når han vender sig mod Ham for at få tilgivelse, 
end én af jer ville være, hvis han red på sin kamel i vildmarken, 
og den løb væk fra ham med hans mad og drikke, så han mister 
alt håb om at få den tilbage. Han kommer så til et træ og lægger 
sig ned i dets skygge (og afventer døden), for han har mistet alt 
håb om at finde sin kamel. Mens han så er i den situation 
(desperat), står den pludselig der foran ham. Han griber dens 
seletøj og udbryder i sin dybtfølte glæde: ”0 Gud, Du er min 
tjener og jeg er Din herre!” Hans fejl kom af hans glædes styrke.” 



Ordene ”Der er ingen sand gud undtagen Gud, og Muhammad er Guds 
sendebud (profet)” skrevet over en dør. 


Hvad Handler Qur’anen om? 

Qur’anen, Guds sidste åbenbarede ord, er den primære kilde til 
enhver muslims tro samt udførelse af den. Den behandler alle de 
emner, som vedrører mennesker: viden, dogmer, tilbedelse, 
forretninger, lov etc. Men dens grundlæggende emne er forholdet 

mellem Gud og Hans skabninger. Samtidig giver den retningslinier 
og en detaljeret lære for et retfærdigt økonomisk system. 

Bemærk, at Qur’anen kun blev åbenbaret til Muhammad (saw) på 
arabisk. Så enhver oversættelse enten til engelsk eller ethvert andet 
sprog er hverken en Qur’an, eller en version af Qur’anen, men 
snarere bare en oversættelse af Qur’anens betydning. Qur’anen 
eksisterer kun på det arabiske sprog, som den blev åbenbaret på. 

Hvem er Profeten Muhammad? 


Muhammad (saw) blev født i Me kk a i år 570. Da hans far døde 
før hans fødsel, og hans mor døde kort efter hans fødsel, blev han 
opdraget af sin onkel, der var fra den respekterede Quraish stamme. 
Han var analfabet, kunne ikke læse og skrive, og det forblev han til 
sin død. Før hans kald til profet var hans folk uvidende om 
videnskab, og de fleste af dem var analfabeter. Han voksede op og 
blev kendt som værende sandfærdig, ærlig, pålidelig, gavmild og 
oprigtig. Han var så pålidelig, at de kaldte ham den pålidelige (al- 
Amin). Muhammad (saw) var meget religiøs, og han havde længe 
afskyet dekadencen og afgudsdyrkelsen i samfundet. 

I en alder af fyrre år modtog Muhammad (saw) sin første 
åbenbaring fra Gud gennem englen Gabriel. Åbenbaringerne fortsatte 
i treogtyve år, og samlet er de kendt som Qur’anen. 



Profeten Muhammads (saw) moské i Medina. 


Lige så snart han begyndte at recitere Qur’anen og prædike den 
sandhed, som Gud havde åbenbaret til ham, blev han og hans lille 
gruppe af tilhængere (Sahabah) forfulgt af de vantro. Forfølgelsen 
blev så voldsom, at Gud i år 622 gav dem ordre til at udvandre. 
Denne udvandring fra Mekka til byen Medina, ca. 400 km nordpå, 
markerer begyndelsen på den muslimske kalender. 

Efter flere år kunne Muhammad (saw) og hans tilhængere vende 
tilbage til Mekka, hvor de tilgav deres fjender. Inden Muhammad 
(saw) døde i en alder af treogtres år, var størstedelen af den arabiske 
halvø blevet muslimsk, og indenfor ét århundrede efter hans død 
havde Islam spredt sig til Spanien mod vest og så langt østpå som 
Kina. Blandt årsagerne til den hurtige og fredelige udbredelse af 
Islam var sandheden og klarheden i dens lære. Islam kræver tro på 
kun én Gud, som er den Eneste, der er værdig til at blive tilbedt. 

Profeten Muhammad (saw) var det fuldkomne eksempel på et 
ærligt, retfærdigt, barmhjertigt, medlidende, sandfærdigt og modigt 
menneske. Selvom han var et menneske, var han højt hævet over alle 
onde egenskaber, og han bestræbte sig kun for Guds skyld og Hans 
belønning i det næste liv. Desuden var han, i alle sine handlinger og 
omgang med andre, altid opmærksom på og frygtede Gud. 

Hvordan Påvirkede Islams Udbredelse 
Videnskabens Udvikling? 


Islam giver mennesket besked på at bruge sin intelligens og 
iagttagelsesevne. Få år efter Islam havde spredt sig, blomstrede store 
civilisationer og universiteter op. Syntesen af østlige og vestlige ideer 
samt af nyt og gammelt, medførte store fremskridt indenfor medicin, 
matematik, fysik, astronomi, geografi, arkitektur, kunst, litteratur og 
historie. Mange afgørende systemer såsom algebra, arabiske tal og 
begrebet ’nul’ (afgørende for matematikkens udvikling) kom til 
middelalderens Europa fra den muslimske verden. 



Astrolabie: Et af de vigtigste videnskabelige instmmenter, udviklet af 
muslimer, der også blev brugt i vid udstrækning i vesten indtil moderne tid. 

Muslimske læger brugte meget tid på kirurgi og udviklede mange 
kirurgiske instrumenter, som man kan se i dette manuskript. 

Avancerede instrumenter, som senere gjorde europæiske 
opdagelsesrejser mulige, såsom astrolabien, kvadranten samt gode 
navigationskort blev også udviklet af muslimer. 

Hvad tror Muslimer Angående Jesus? 

Muslimer respekterer og ærer Jesus (fred være med ham). De 
betragter ham som værende en af de største af Guds profeter til 
menneskeheden. Qur’anen bekræfter hans jomfrufødsel, og et kapitel 
af Qur’anen har titlen Maryam (Maria). Qur’anen beskriver Jesu 
fødsel som følger: 

(Husk) da englene sagde: ”0 Maria, Gud giver dig 
visselig glædeligt budskab ved et ord fra Ham; Hans 
navn skal være Messias, Jesus, Marias søn, æret i 
denne verden og den kommende, én af dem, der står 
(Gud) nær. Og han skal tale til mennesker i vuggen 
og som midaldrende og være af de retfærdige.” Hun 
sagde: ”Min Herre, hvorledes skal jeg få en søn, når 
ingen mand har rørt mig?” Han sagde: "Således 
(skal det være): Gud skaber, hvad Han vil. Når Han 
har besluttet en ting, så siger Han blot til den; bliv 
til! så bliver den til.” 

(Qur’an 3:45-47) 

Jesus blev født mirakuløst på Guds befaling, som også havde 
skabt Adam uden en far. Gud har sagt: 

Sandelig, med Jesus er det hos 
Gud ligesom med Adam. Han 
skabte ham af støv, og så sagde 
Han til ham: Bliv til, og han 
blev til. 

(Qur’an 3:59) 

Undervejs i sin mission som profet udførte Jesus mange mirakler. 
Gud fortæller os, at Jesus sagde: 

Jeg er visselig kommet til jer 
med et tegn fra jeres Herre: Jeg 
vil fremstille for jer af ler 
(noget) i lighed med en fugl, og 
så vil jeg indblæse (livsånde) i 
den, og den vil blive et bevinget 
væsen ved Guds vilje, og jeg vil 
helbrede de blinde og de 
spedalske, og jeg vil gøre døde 
levende ved Guds vilje, og jeg 
vil meddele jer, hvad I spiser, 
og hvad I oplagrer i jeres huse. 

(Qur’an 3:49) 

Muslimer tror på, at Jesus ikke blev korsfæstet. Jesu fjender 
planlagde at korsfæste ham, men Gud reddede ham og tog ham op til 
Sig. Og Jesu træk blev lagt over på en anden mand. Jesu fjender tog 
denne mand og korsfæstede ham i den tro, at han var Jesus. Gud har 
sagt: 


De har sagt: "Sandelig, vi har myrdet Messias, 
Jesus, Marias søn, Guds sendebud.” De myrdede 
ham ikke, og de korsfæstede ham ikke, men hans 
lighed blev lagt over på en anden mand (og de 
myrdede denne mand)... 

(Qur’an 4:157) 

Hverken Muhammad (saw) eller Jesus kom for at ændre den 
grundlæggende doktrin, med troen på én Gud, som alle de tidligere 
profeter var kommet med, men snarere for at bekræfte og forny den. 



Aqsa moskéen i Jerusalem 


Hvad Siger Islam om Terrorisme? 

Islam, som er en barmhjertighedens religion, tillader ikke 
terrorisme. I Qur’anen siger Gud: 

Gud forbyder jer ikke, at I er 
venlige og retfærdige imod dem, 
som ikke har bekæmpet jer på 
grund af religionen, og som ikke 
har drevet jer ud af jeres hjem, 
for Gud elsker de retfærdige. 

(Qur’an 60:8) 

Profeten Muhammad (saw) plejede at forbyde soldater at slå 
kvinder og børn ihjel. Han rådede dem således: ”...vær ikke 
forrædere, overdriv ikke, slå ikke et nyfødt barn ihjel.” Og han 
sagde også: ”Den, der har dræbt en person, som havde en traktat 
med muslimerne, vil ikke mærke duften af Paradis, selvom dens 
duft kan duftes på en afstand af 40 år.” 

Profeten har også forbudt at straffe med ild. 

Han nævnte engang mord som den anden af de store synder, og 
han advarede endda om, at på Dommedag vil de første sager, som 
vil blive afgjort mellem folk, være dem, der havde med 
blodsudgydelser at gøre. 

Muslimer tilskyndes endda at være gode mod dyr og forbydes at 
skade dem. Engang sagde profeten Muhammad (saw): ”En kvinde 
blev straffet, fordi hun spærrede en kat inde, indtil den døde. 
Derfor var hun dømt til at komme i Helvede. Mens hun holdt den 
indespærret, gav hun heller ikke katten mad og drikke, og hun 
satte den heller ikke fri, så den selv kunne finde mad.” 

Han fortalte også, at en mand gav en tørstig hund noget at drikke, 
hvorefter Gud tilgav ham hans synder for den handling. Profeten 
(saw) blev spurgt: ”Guds sendebud, bliver vi belønnet for venlighed 
mod dyr?” Han svarede: ”Der er en belønning for venlighed overfor 
ethvert levende væsen.” 

Derudover befales muslimer, når de tager et dyrs liv for at få mad, 
at de skal gøre det på en sådan måde, at de volder så lidt frygt og 
lidelse som muligt. Profeten Muhammad (saw) sagde: ”Når I slagter 
et dyr, gør det da på den bedste måde. Man skal hvæsse sin kniv 
for at begrænse dyrets lidelser.” 

I lyset af disse samt andre islamiske tekster er dét at skabe frygt i 
forsvarsløse civiles hjerter, masseødelæggelse af bygninger og 
ejendom, bombning og lemlæstelse af uskyldige mænd, kvinder og 
børn alle sammen forbudte og afskyelige handlinger ifølge Islam og 
muslimer. Muslimer følger en fredens, barmhjertighedens og 
tilgivelsens religion, og hovedparten har intet at gøre med de 
voldsomme begivenheder, som er blevet tillagt muslimer. Hvis en 
muslim begik en terrorhandling, ville denne person være skyldig i en 
overtrædelse af Islams love. 

Menneskerettigheder og Retfærdighed i Islam 

Islam giver individet mange menneskerettigheder. Følgende er 
nogle af de menneskerettigheder, som Islam beskytter: 

I en islamisk stat er alle indbyggeres liv og ejendom helligt, 
uanset om personen er muslim eller ej. Islam beskytter også ære. Så i 
Islam er det ikke tilladt at fornærme eller gøre nar af nogen. Profeten 
Muhammad (saw) sagde: "Sandelig, jeres blod, jeres ejendom og 
jeres ære er ukrænkelige.” 

Racisme er ikke tilladt i Islam, for Qur’anen omtaler lighed 
mellem mennesker på følgende måde: 

I mennesker. Vi har visselig 
skabt jer (alle) af mand og 
kvinde og gjort jer til folk og 
stammer, for at I må kende 
hinanden. Sandelig, dem iblandt 
jer, som har størst ære hos Gud, 
er de frommeste af jer, for Gud 
er Alvidende, kender alle ting. 

(Qur’an 49:13) 

Islam afviser, at visse individer eller nationer skal have 
særbehandling pga. deres rigdom, magt eller race. Gud skabte 
mennesker ligeværdige, og der skelnes kun mellem dem på grundlag 
af deres tro og fromhed. Profeten Muhammad (saw) sagde: ”Åh folk! 
Jeres Gud er Én og jeres forfader (Adam) er én. En araber er 
ikke bedre end én, som ikke er araber, og én, der ikke er araber, 
er ikke bedre end en araber, og en rød person (dvs. hvid med 
rødligt skær) er ikke bedre end en sort, og en sort person er ikke 
bedre end en rød, undtagen hvad angår fromhed.” 



Et af de største problemer, som menneskeheden står overfor i dag, 
er racisme. Den industrialiserede verden kan sende en mand til 
månen, men den kan ikke afholde en mand fra at hade og bekæmpe et 
medmenneske. Siden profeten Muhammads (saw) dage har Islam 
givet et levende eksempel på, hvordan racisme kan stoppes. Den 
årlige pilgrimsrejse ( Hajj ) til Mekka viser den sande islamiske 
broderlige ånd mellem alle racer og nationer, når omkring to 
millioner muslimer fra hele verden kommer til Mekka for at udføre 
valfarten. 

Islam er en retfærdighedens religion. 

Gud har sagt: 

Sandelig, Gud befaler jer, at I 
giver det, I har fået betroet, 
tilbage til ejeren, og at I, når I 
dømmer mellem mennesker, 
dømmer retfærdigt... 

(Qur’an 4:58) 

Og Han har sagt: 

...og handl retfærdigt, for Gud 
elsker de retfærdige. 

(Qur’an 49:9) 

Vi skal endda behandle dem, som vi hader, retfærdigt. Gud siger: 

...og lad ikke fjendskab til et 
folk forlede jer til synd, så I ikke 
handler retfærdigt. Vær 
retfærdige: Det er nærmere 
gudsfrygt... 

(Qur’an 5:8) 

Profeten Muhammad (saw) sagde: ”Folk, vogt jer for 
uretfærdighed; uretfærdighed vil være mørke på Dommedag.” 

Og de, som ikke har fået deres rettigheder (dvs. det de 
retfærdigvis har krav på) i dette liv, vil få det på Dommedag, som 
profeten (saw) sagde: ”På Dommedag vil de, der har krav på 
rettigheder, få dem (og de vil få oprejsning)...” 


Hvad er Kvinders Status i Islam? 

Islam ser kvinden, uanset om hun er ugift eller gift, som et 
individ i sin egen ret; med retten til at eje og disponere over sin 
ejendom og indkomst uden at nogen råder over hende (om det så er 
hendes far, mand eller nogen anden). Hun har ret til at købe og sælge, 
give gaver og give til velgørenhed og bruge sine penge, som hun vil. 
Brudgommen giver bruden en medgift til hendes eget personlige brug 

og hun beholder sit eget efternavn snarere end at tage sin mands. 



Islam opfordrer manden til at behandle sin kone godt, som 
profeten Muhammad (saw) sagde: ”Den bedste blandt jer er den, 
som er bedst mod sin kone.” 

Mødre bliver æret højt i Islam. Islam påbyder, at man behandler 
dem på den bedste måde. En mand kom til profeten Muhammad 
(saw) og sagde: ”Allahs sendebud! Hvem blandt mennesker er mest 
værdig til mit selskab?” Profeten (saw) sagde: ”Din mor.” Manden 
sagde: ”Hvem så?” Profeten (saw) sagde: ”Din mor.” Manden 
spurgte igen: ”Hvem så?” Profeten (saw) gentog: ”Din mor.” Manden 
spurgte atter: ”Hvem så?” Profeten (saw) svarede: ”Så din far.” 

Familie i Islam 

Familien, som er en civilisations grundlæggende enhed, er i 
opløsning. Islams familiemønster bringer mandens, kvindens, 
børnenes og andre slægtninges rettigheder i fin balance. Den udvikler 
uselvisk opførsel, gavmildhed og kærlighed indenfor rammerne af et 
velorganiseret familiesystem. Den fred og sikkerhed, som en stabil 
familieenhed giver, er højt skattet og ses som en forudsætning for 
dets medlemmers åndelige udvikling. En harmonisk social orden 
skabes gennem eksistensen af storfamilier og ved at skatte børnene. 

Hvordan Behandler Muslimer de Ældre? 

I den islamiske verden finder man sjældent plejehjem. Den 
anstrengelse, som det er at tage sig af sine forældre i den sværeste del 
af deres liv, betragtes som en ære og velsignelse og en mulighed for 
stor åndelig udvikling. I Islam er det ikke nok, at vi bare beder for 
vores forældre; vi skal også behandle dem med uendelig medlidenhed 
og huske på, at da vi selv var hjælpeløse børn, foretrak de os frem for 
sig selv. Mødre æres specielt. Når muslimske forældre bliver gamle, 
behandles de barmhjertigt, med venlighed og uselviskhed. 

I Islam er det at tjene sine forældre en pligt, der kun er overgået 
af bønnen, og det er deres ret at forvente det. Det betragtes som 
forkasteligt at udtrykke nogen som helst form for irritation, når de 
gamle, uden selv at være skyld i det, bliver besværlige. 

Gud har sagt: 

Din Herre har påbudt: Tjen 
Ham alene og (vis) godhed mod 
forældre. Uanset om én af dem 
eller de begge når den høje alder 
hos dig, så tal aldrig 
nedsættende til dem, og stød 
dem ikke bort, men tal et nådigt 
ord til dem. Og skænk dem 
ydmyghedens vinge af 
barmhjertighed og sig: ”Min 
Herre, vis dem barmhjertighed, 
ligesom de opfostrede mig som 
lille. 

(Qur’an 17:23-24) 


Hvad er Islams Fem Søjler? 

Islams fem søjler er rammen for en muslims liv. De består af 
trosbekendelsen, bønnen, at betale Zakat (give almisser til dem der 
har behov), faste i Ramadan måned samt pilgrimsrejsen til Mekka én 
gang i livet for dem, der har eller får mulighed for det. 

1) Trosbekendelsen: 

Trosbekendelsen er at sige: "La ilaha illa Allah, Muhammadun 
Rasulu Allah” med overbevisning. Det betyder: ”Der er ingen 
anden sand gud end Gud (Allah), og Muhammad er Guds 
sendebud (profet).” Den første del ”Der er ingen anden sand gud 
end Gud” betyder, at ingen anden har ret til at blive tilbedt end Gud 
alene, og at Gud hverken har nogen partner eller søn. Denne 
trosbekendelse kaldes Shahada. Det er en enkel formel, som skal 
siges med overbevisning for at konvertere til Islam (som forklaret 
tidligere på side 43). Trosbekendelsen er Islams vigtigste søjle. 

2) Bønnen: 


Muslimer udfører fem bønner om dagen. Hver bøn tager ikke 
mere end nogle få minutter at udføre. Bøn i Islam er en direkte 
forbindelse mellem tilbederen og Gud. Der er ingen mellemmænd 
mellem Gud og tilbederen. 

I bønnen føler en person indre glæde, fred og velbehag, samt at 
Gud er tilfreds med ham eller hende. Profeten Muhammad (saw) 
plejede at sige: ”Bilal, kald (folket) til bøn, lad os blive veltilpas af 
den”. Bilal var en af profeten Muhammads Sahabah, og han var den, 
der havde til opgave at kalde folk til bøn. 

Bønnerne udføres ved daggry, middag, midt på eftermiddagen, 
ved solnedgang samt om aftenen. En muslim kan bede stort set alle 
steder såsom på en mark, kontoret, fabrikken eller universitetet. 

3) Zakat (Almisser): 

Alle ting tilhører Gud, og rigdom er derfor noget, som mennesket 
er blevet betroet. Den oprindelige betydning af ordet zakat er både 
renselse og "udvikling”. At give zakat betyder ”at give en specificeret 
procentdel af visse ejendele til visse grupper af mennesker, der lider 
nød.” Den procentdel, som skal betales af guld, sølv eller kontanter, 
der sammenlagt vejer mere end 85 g og har været i ens besiddelse i et 
år, er to en halv procent. Vores ejendele renses ved, at vi lægger en 
lille del til side til dem i nød, og ligesom ved nedskæring af planter, 
støtter og fremmer denne fordeling ny vækst. 

En person kan derudover give ligeså meget, han eller hun har lyst 
til, som frivillig almisse eller velgørenhed. 

4) Fasten i Ramadan: 

Hvert år i Ramadan måned faster samtlige muslimer fra daggry 
til solnedgang og afholder sig dermed fra mad, drikke samt seksuelt 
samvær. 

Selvom fasten også er gavnlig for helbredet, betragtes den 
hovedsagligt som en metode til åndelig selvrenselse. Ved at afskære 
sig fra verdslige bekvemmeligheder, selvom det kun er i kort tid, får 
den fastende sand sympati for dem, der sulter, såvel som vækst i hans 
eller hendes åndelige liv. 

5) Valfarten til Mekka: 

Den årlige valfart ( Hajj) til Mekka er en pligt én gang i livet for 
dem, der fysisk og økonomisk er i stand til at udføre den. Omkring to 
millioner mennesker tager til Mekka hvert år fra alle verdenshjørner. 
Mekka er altid fyldt med besøgende, men den årlige Hajj finder sted i 
den islamiske kalenders tolvte måned. Mandlige pilgrimme har 
særdeles enkelt tøj på, som udvisker samtlige klasse- og 
kulturforskelle, så alle står lige foran Gud. 



Pilgrimmene beder i Haram-moskéen i Mekka. I denne moske 
findes Ka’baen (den sorte bygning på billedet), som muslimer vender 
sig mod, når de beder. Ka’baen er det bedested, som Gud befalede 
profeterne Abraham og hans søn Ishmael at bygge. 

Hajj ritualerne omfatter at gå rundt om Ka’baen syv gange, at gå 
syv gange mellem de to høje Safa og Marwa, ligesom Hagar gjorde, 
da hun søgte efter vand. Så står pilgrimmene sammen på Arafat 

(sletten) og beder Gud om det, som de ønsker sig samt om Hans 
tilgivelse i det, der ofte betragtes som en forsmag på Dommedag. 

Afslutningen på Hajj markeres med en fest, Eid-Al-Adha, der 
fejres med bøn. Denne samt Eid-Al-Fitr, en festdag der fejrer 
afslutningen på Ramadan, er de to årlige fester i den muslimske 
kalender. 


Islam i Vesten 

Det er svært at generalisere om vestlige muslimer. De er 
konvertitter, emigranter, fabriksarbejdere, læger etc. Denne 
forskelligartede gruppe er samlet af en fælles tro og understøttet af et 
såvel landsdækkende som internationalt netværk bestående af et stort 
antal moskeer samt islamiske organisationer. 



Et stort antal mennesker fra Vesten er konverteret til Islam. De er 
fra forskellige klasser: rige, fattige, uddannede, analfabeter. I dag er 
der mere end tyve millioner muslimer i Europa samt omkring fem en 
halv millioner muslimer i U.S.A. 

For Mere Information om Islam 


Hvis du gerne vil have mere information om Islam, eller hvis 
du har nogen spørgsmål eller kommentarer, eller hvis du ønsker 
flere eksemplarer af denne bog, besøg venligst bogens webside: 

http://www.islam-brief-guide.org eller kontakt: 



6) USA: 

The Society for Adherence to the Sunnah 

PO Box: 2148, Washington, DC 20013, USA 
Tel.: (202) 833-4993 - Fax: (202) 728-0324 
Internet E-mail: Sunnah@ aol.com 

Islamic Foundation of America 

PO Box: 3415, Merrifield, VA 22116, USA 
Tel.: (703) 914-4982 - Fax: (703) 914-4984 
Internet E-mail: ifam@erols.com 

World Assembly of Muslim Youth 

PO Box: 8096, Falis Church, VA 22041-8096, USA 
Tel.: (703)916-0924 - Fax: (703) 916-0925 
Internet E-mail: wamy@ wamy.org 

Alharamain Islamic Foundation 

1257 Siskiyou Blvd., no. 212, Ashland OR 97520, USA 
Tel.: (541) 482-1116 - Fax: (541) 482-1117 
Internet E-mail: haramain@alharamain.org 

Islamic Assembly of North America 

3588 Plymouth Road, Suite #270, Ann Arbor, MI 48105, USA 
Tel.: (313) 528-0006 - Fax (313) 528-0066 
Internet E-mail: IANA@ IANAnet.org 

Islamic Association of Arlington 

PO Box: 1141, Arlington, TX 76004-1141, USA 
Tel.: (817) 461-8415 - Fax: (817) 460-2473 
Internet E-mail: isat@juno.com 

Islamic Revival Association 

PO Box: 5387, Madison, WI 53705-5387, USA 
Tel.: (608) 277-1855 - Fax: (608) 277-0323 


2) Canada: 

Bader Islamic Association of Toronto 

474 Roncesvalles Avenue, Toronto, Ontario M6R 2N5, Canada 
Tel.: (416) 536-8343 - Fax: (416) 536-8973 
Internet E-mail: fsaleh@mailzone.com 


7) Storbritannien: 

Al-Muntada Al-Islami Centre 

7 Bridges Place, Parsons Green, Fondon SW6 4HW, UK 
Tel.: 44 (0171) 736 9060 - Fax 44 (0171) 736 4255 
Internet E-mail: muntada@ aol.com 


Jam’iat Ihyaa’ Minhaaj Al-Sunnah 

PO Box: 24, Ipswich, Suffolk IP3 8ED, UK 
Tel. and Fax: 44 (01473) 251578 
Internet E-mail: mail@jimas.demon.co.uk 


4) Saudi Arabien: 

Alharamain Islamic Foundation 

PO Box: 69606, Riyadh 11557, Saudi Arabia 
Tel.: (966-1) 465-2210 - Fax: (966-1) 462-3306 
Internet E-mail: haramain@ alharamain.org 

World Assembly of Muslim Youth 

PO Box: 10845, Riyahd 11443, Saudi Arabia 
Tel.: (966-1) 464-1669 - Fax: (966-1) 464-1710 
Internet E-mail: wamy@kacst.edu ,sa 

For Forslag og Kommentarer til Denne Bog 

Hvis du har nogen forslag eller kommentarer til denne bog, 
send dem venligst til forfatteren I.A. Ibrahim: 

PO Box: 21679, Riyadh 11485, Saudi Arabia, Tel. og Fax: (966-1) 
454-1065, Internet E-mail: ibrai@ CompuServe.com 

Du kan også kontakte forfatteren, hvis du ønsker mere 
information om Islam, eller hvis du gerne vil have flere eksemplarer 
af bogen. 


Mere Læsning om Islam 

The True Religion, af Bilal Philips. 

The Qur’an and Modem Science, af Dr. Maurice Bucaille, redigeret 
af Dr. A.A.B. Philips. 

Towards Understanding Islam, af Abul A’la al-Mawdudi. 

Islam in Focus, af Hammudah Adbalati, den nye reviderede udgave 
udgivet af International Islamic Publishing House i 1993. 

Life After Death (folder), af World Assembly of Muslim Youth. 
Interpretation of the Meanings of The Noble Qur’an in the English 
Language, af Dr. Muhammad Al-Hilali og Dr. Muhammad Khan. 

The Muslim’s Belief af Muhammad al-Uthaimin, oversat af Dr. 
Maneh al-Johani. 

For et eksemplar af disse bøger eller foldere kontakt en af 
organisationerne i listen på denne side. 

Nummerering af Hadith 

Nummereringen af Hadith i denne bog er baseret på følgende: 

1 S ah ih Muslinr. Ifølge Muhammad F. Abdul-Baqys 
nummerering. 

2 Sahih Al-Bukhari: Ifølge Fath Al-Baris nummerering. 

1 Al-Tirmidhi: Ifølge Ahmad Shakers nummerering. 

1 Mosnad Ahmad : Ifølge nummereringen i Dar Ehya’ 

Al-Torath Al-Araby, Beirut. 

5 Mowatta ’ Malek: Ifølge nummereringen i Mowatta ’ 
Malek. 

6 Abu-Dawud : Ifølge Muhammad Muhyi Al-Deen 
Abdul Hameeed. 

7 Ibn Majalv. Ifølge Muhammad F. Abdul-Baqys 
nummerering. 

8 Al-Daremey: Ifølge Khalid Al-Saba Al-Alamy og 
Fawwaz Ahmad Zamarlys nummerering. 

